qundao/data-zh-poetry huggingface dataset:
见新月
作者：伍瑞隆
朝代：明

月色久不见，朦胧此夜悬。清光如有待，纤影自堪怜。玉笛朱门里，春灯紫陌前。邀欢正须汝，好为照琼筵。
观杨仪部画兰因寄钱□□
作者：伍瑞隆
朝代：明

金台十五六年前，曾上宣和御墨筵。今日相逢品兰谱，羡君湘水谪神仙。兰法千年郑所南，文章风节照湘潭。只今弟子侯芭在，且向毫端试一参。所南兰法逐时新，苦是江山让与人。怪石瑶芝总休论，才存芳洁是花身。杨子风流继昔贤，兰心开处笔能传。遂令一派孤清气，飞作人间五色烟。斯道难言自古来，野孤禅并斗筲才。从今兰谱开三日，赖汝登坛扫劫灰。钱郎去后国香残，万里同心半字难。惆怅对君湘浦客，聊将兰谱问平安。
观杨仪部画兰因寄钱□□·其一
作者：伍瑞隆
朝代：明

金台十五六年前，曾上宣和御墨筵。今日相逢品兰谱，羡君湘水谪神仙。
观杨仪部画兰因寄钱□□·其三
作者：伍瑞隆
朝代：明

所南兰法逐时新，苦是江山让与人。怪石瑶芝总休论，才存芳洁是花身。
观杨仪部画兰因寄钱□□·其二
作者：伍瑞隆
朝代：明

兰法千年郑所南，文章风节照湘潭。只今弟子侯芭在，且向毫端试一参。
观杨仪部画兰因寄钱□□·其五
作者：伍瑞隆
朝代：明

斯道难言自古来，野孤禅并斗筲才。从今兰谱开三日，赖汝登坛扫劫灰。
观杨仪部画兰因寄钱□□·其六
作者：伍瑞隆
朝代：明

钱郎去后国香残，万里同心半字难。惆怅对君湘浦客，聊将兰谱问平安。
观杨仪部画兰因寄钱□□·其四
作者：伍瑞隆
朝代：明

杨子风流继昔贤，兰心开处笔能传。遂令一派孤清气，飞作人间五色烟。
詹生携酒赤松堂
作者：伍瑞隆
朝代：明

我怀赤松子，相待赤松堂。客有携尊至，人怜幽事长。月来催度曲，风到引焚香。醉后闻山响，登临兴不忘。
诸子饮落霞峰聊赋纪事
作者：伍瑞隆
朝代：明

山晚秋无赖，登临坐屡移。既开松蕊酒，还对菊花枝。醉客矜高调，佳人羡画眉。转怜兰蕙质，归路北风吹。
赋得十五颇有馀
作者：伍瑞隆
朝代：明

云鬟新覆额，鸦鬓未胜梳。月近团圆后，人争二八初。芳心莲半吐，弱思柳才舒。学舞还娇怯，临风捲素裾。
赋得弄玉
作者：伍瑞隆
朝代：明

嬴家宫阙五云开，中有仙人凤女台。箫罢倚阑妆似玉，暗惊箫史跨龙来。参差仙盖望中遥，彩凤双双下碧霄。闻道画楼深夜里，满窗明月坐吹箫。
赋得弄玉·其一
作者：伍瑞隆
朝代：明

嬴家宫阙五云开，中有仙人凤女台。箫罢倚阑妆似玉，暗惊箫史跨龙来。
赋得弄玉·其二
作者：伍瑞隆
朝代：明

参差仙盖望中遥，彩凤双双下碧霄。闻道画楼深夜里，满窗明月坐吹箫。
赋得归山独鸟迟
作者：伍瑞隆
朝代：明

倦飞还就啄，欲宿更呼群。片影依山月，孤鸣入暮云。旧巢应不负，密树暝难分。三匝声逾切，无劳送客闻。
赋得水精帘赠友人新昏
作者：伍瑞隆
朝代：明

冰文隐隐碧光浮，绣户璚窗映更幽。晻暧半遮金缕带，玲珑分照玉搔头。迎风响散招仙阁，罩月寒生待凤楼。颇怪新欢晓妆处，不堪临镜捲娇羞。
赠严山人
作者：伍瑞隆
朝代：明

先生南海之高士，落落风尘七十馀。虽复平生坐偃蹇，骨象自与常人殊。自从弱冠操桑弧，侯门几度登吹竽。袖中明月大秦珠，往往落笔群龙趋。腰悬宝玉青珊瑚，千山万山泣蟾蜍。自是豪杰世情疏，肮脏不肯成枭卢。身不成名岁月徂，可怜壮士委路隅。念我夙昔忘年好，十年零落荒山道。策马为我从东来，片言慰我忧心捣。五字沉雄沈杜间，长歌淡荡风格老。语语含情清且真，每一念之伤怀抱。嗟乎嗟乎君胡来，高谭意气何崔嵬。无乃英雄自古多如此，秋叶落尽春花开，如何相遇且衔杯。一歌一啸与君饮，穷愁于我何有哉。
赠从弟桢卿新昏
作者：伍瑞隆
朝代：明

绮阁银钩净曙晖，仙郎初御紫霞衣。裁成楚峡行云赋，飞入秦楼跨凤归。醉里月明花共倚，风前妆罢玉相辉。从知咏雪多佳句，只恐清词和亦稀。
赠兰姬
作者：伍瑞隆
朝代：明

嫌将金粉斗春风，独撷兰英向月中。但愿君王采香去，更无人到馆娃宫。
赠关生
作者：伍瑞隆
朝代：明

怜君美少年，况此惬清缘。逸思云山外，闲情花月前。含辞心映雪，味道舌生莲。赠我幽兰佩，酬之芳蕙篇。
赠刘良倩
作者：伍瑞隆
朝代：明

词场侠少年，谁在刘生前。傲骨世不赏，清才吾独怜。松为稽子韵，兰是楚人篇。终合乘风起，高名日月边。
赠医者李生生有妾陈姬善歌
作者：伍瑞隆
朝代：明

笼中绛雪调红粉，袖里青囊映翠蛾。采药岂应仙犬吠，怜才今见雪儿歌。但防窃去能奔月，不待章成更渡河。况是高唐容作赋，相逢不饮奈狂何。
赠李君新昏
作者：伍瑞隆
朝代：明

紫陌春云绚小桃，乘龙新按八琅璈。人从宝镜看明玉，客自金门擅彩毫。莲炬夜寒花欲动，凤楼人醉月初高。不知此际仙郎梦，犹记当年宫锦袍。
赠李襄国新昏
作者：伍瑞隆
朝代：明

佳人南国秀，夫婿谪仙才。礼为乘龙盛，楼因待凤开。同心金作缕，长命玉为杯。醉倚如花女，同登行雨台。月羞眉共出，云逐鬓飞来。彩旆萦新柳，仙虹荡摽梅。绮罗芳院合，箫管画筵催。谁免张华感，良时首重回。
赠歌者
作者：伍瑞隆
朝代：明

写得修眉翠欲重，笑回双颊艳芙蓉。朝来倘便乘云去，知在巫山第几峰。
赠王明府
作者：伍瑞隆
朝代：明

秀黛青崚嶒，玉阙万仞削。玄扃閟混沌，清绪积喷薄。灵风御真气，洗尽青山粕。含光发异彩，神鬼次第凿。哲人应昌期，秘孕搜丘壑。蔚蔚灵凤文，矫矫神龙角。黄河走襟际，万里荡洒落。早岁事冥搜，神览通玄漠。一朝倡大声，天路挺霜锷。风云触光怪，振藻满凤阁。南溟大鹏羽，长风动光岳。时吐珠与玑，光烱射磅礴。俯视周苍旻，漭荡中怀作。深霄倚清曲，三叹斯文托。顾我烟霞姿，期我风云略。照我明月怀，授我玄霜药。我本有心人，困顿自飘泊。兴情天地间，想像千秋约。感君如白日，使我颓颜灼。一心抱区区，百不一道着。岂曰敢忘君，少以内关钥。欣逢览揆辰，投诗赠笙鹤。他年三岛中，大斗许复酌。
赠陈襄仲
作者：伍瑞隆
朝代：明

相逢杯酒少年游，宝剑千金不易酬。风约柳丝寒不定，雨笼花气小生秋。诗成错落千重锦，人在玲珑十二楼。未论邀欢如许事，看君吐纳已风流。
辛酉冬奉谒始祖上柱国公祠感赋
作者：伍瑞隆
朝代：明

芳祠旧迹几星霜，瞻拜初从舞蹈行。万里云霄身世远，百年水木梦思长。聊将俎豆陈先烈，敢谓音容隔异乡。宴罢笑看元谱就，真令孙子有辉光。
追赠何嵩玄先生
作者：伍瑞隆
朝代：明

当年词赋满中原，回首先生此道尊。书自名山成往事，人从禅草忆文园。西州已愧生前路，北海空怜死后尊。怀古况当逢岳降，感时聊为一招魂。一别人间二十年，泉台漠漠隔苍烟。谁知风雨身前恨，犹及精灵梦里传。缑岭笙归魂化鹤，华阳人去骨成仙。知君总有梅冈石，后死无劳泪并镌。
追赠何嵩玄先生·其一
作者：伍瑞隆
朝代：明

当年词赋满中原，回首先生此道尊。书自名山成往事，人从禅草忆文园。西州已愧生前路，北海空怜死后尊。怀古况当逢岳降，感时聊为一招魂。
追赠何嵩玄先生·其二
作者：伍瑞隆
朝代：明

一别人间二十年，泉台漠漠隔苍烟。谁知风雨身前恨，犹及精灵梦里传。缑岭笙归魂化鹤，华阳人去骨成仙。知君总有梅冈石，后死无劳泪并镌。
送伯襄上春官
作者：伍瑞隆
朝代：明

十年湖海傲元龙，匣剑新开赤电锋。万里征轺淩晓霰，一尊江雨落芙蓉。挥毫色动西山雪，献赋风清紫禁钟。闻道新恩常永夜，莫辞宣室待从容。
送李伯襄太史还朝便道访西湖终南诸胜
作者：伍瑞隆
朝代：明

三城春草绿纷纷，万里扁舟此送君。人在玉堂仙作吏，翰传金纸凤为文。花连驿路莺声远，梦绕离亭叶影分。便借子长游亦得，应知词赋愈淩云。
送李将军还中宿
作者：伍瑞隆
朝代：明

以我穷途泪，洒君离别衣。虽非旧相识，岐路惜分飞。碧岭将军第，红泉处士矶。秋风峡山里，能为倚荆扉。
送潘侍御还朝月夜赋别
作者：伍瑞隆
朝代：明

使君能爱客，惜别更维舟。坐对碧阴下，泠然江水流。波翻明月小，风动晚云秋。不是今宵兴，离筵不耐愁。
送陆贞吾明府入觐
作者：伍瑞隆
朝代：明

望望孤帆开紫烟，士龙飞传入朝天。才高洛下名偏盛，官近罗浮令亦仙。宣室夜谈知转切，御屏题姓许谁先。小臣漫有王褒颂，聊欲因君献日边。
送黄与东之任南宁司理
作者：伍瑞隆
朝代：明

即看真气又临关，六传风云不可攀。积瘴望中铜柱日，乱峰明处朗宁山。相才岂颖能淹骥，蛇笏推宁自一班。迟过昆崙重怀古，知君坡上望仙还。
送龙友上春官
作者：伍瑞隆
朝代：明

临觞不惜醉相看，此别应须强自宽。鸿雁泣残怜客计，白云看处亦亲欢。千金市骏人非偶，三献连城玉不难。莫漫断肠回首处，春风吾欲待弹冠。
送龙友上春官
作者：伍瑞隆
朝代：明

岭南十月梅花发，客子行行望天末。征轺万里淩清霜，举目长安见红日。长安日暖春草新，圣主为龙君为云。传闻昨忆相如赋，知君定是淩云人。男儿成名直须早，千忧万虑相颠倒。君今行年未及强，如此登朝不为老。所嗟人世如转蓬，风尘自古销英雄。与君骨肉亦肝胆，君若登朝安所从。
送龙友上春官·其一
作者：伍瑞隆
朝代：明

岭南十月梅花发，客子行行望天末。征轺万里淩清霜，举目长安见红日。长安日暖春草新，圣主为龙君为云。传闻昨忆相如赋，知君定是淩云人。
送龙友上春官·其二
作者：伍瑞隆
朝代：明

男儿成名直须早，千忧万虑相颠倒。君今行年未及强，如此登朝不为老。所嗟人世如转蓬，风尘自古销英雄。与君骨肉亦肝胆，君若登朝安所从。
遣兴
作者：伍瑞隆
朝代：明

罗衣虽轻，不如布好。堂夜虽美，不如玉宝。葳甤芳树，烹饪则拙。便佞悦人，治国则灭。独夫昏君，非文不免。武王大圣，非纣不显。有寒有暑，造化之常。贫而守道，文章之光。天有霞锦，匪朝则夕。人有美名，匪才则识。大海洪波，寸虾不入。高山连云，弱羽不戢。积絮生虮，积书聚蠹。物之所喜，人之所怒。良弓在傍，善射思逞。骐骥在侧，善御思骋。不为不智，是谓不愚。不为不足，已自有馀。莫坚于漆，唯蟹则解。莫重于石，唯轮则徙。三寸之键，可制阖辟。千尺之龙，或畏蝼蝈。伯益作井，龙登玄云。秦女吹箫，与凤为群。人为强努，神为巧机。孰满孰发，各唯其时。
醉为夏将军题画鹰
作者：伍瑞隆
朝代：明

秋风日夕高，秋气净如洗。一声骄自呼，狡兔奔不止。侧目当晴空，万里在旦暮。直击大鹏雏，凡鸟非所顾。凤皇具九苞，是为众羽王。鹰鹯有劲翮，乃亦健翱翔。百中巧争能，一呼眦欲裂。眼底无秋毫，空中有毛血。
醉为夏将军题画鹰·其一
作者：伍瑞隆
朝代：明

秋风日夕高，秋气净如洗。一声骄自呼，狡兔奔不止。
醉为夏将军题画鹰·其三
作者：伍瑞隆
朝代：明

凤皇具九苞，是为众羽王。鹰鹯有劲翮，乃亦健翱翔。
醉为夏将军题画鹰·其二
作者：伍瑞隆
朝代：明

侧目当晴空，万里在旦暮。直击大鹏雏，凡鸟非所顾。
醉为夏将军题画鹰·其四
作者：伍瑞隆
朝代：明

百中巧争能，一呼眦欲裂。眼底无秋毫，空中有毛血。
醉花台坐月听东邻美人吹箫
作者：伍瑞隆
朝代：明

青山隐映翠云遥，清夜高台坐寂寥。何处碧桃深院里，月明风送紫鸾箫。谁将幽怨写清光，一曲秦楼月似霜。翠幕珠帘深不见，空馀幽韵满衣裳。高台夜久露凄霏，仙侣秦楼归未归。我更断肠听不得，愿随双凤梦中飞。
醉花台坐月听东邻美人吹箫·其一
作者：伍瑞隆
朝代：明

青山隐映翠云遥，清夜高台坐寂寥。何处碧桃深院里，月明风送紫鸾箫。
醉花台坐月听东邻美人吹箫·其三
作者：伍瑞隆
朝代：明

高台夜久露凄霏，仙侣秦楼归未归。我更断肠听不得，愿随双凤梦中飞。
醉花台坐月听东邻美人吹箫·其二
作者：伍瑞隆
朝代：明

谁将幽怨写清光，一曲秦楼月似霜。翠幕珠帘深不见，空馀幽韵满衣裳。
锦阵图戏为友人赋
作者：伍瑞隆
朝代：明

几回妆罢倚阑干，脉脉幽肠欲语难。乍挟鸾凰花里伴，因成云雨梦中欢。情深忍落他人后，兴剧难禁片晌单。柳叶弱垂鸳枕净，莲心惊簇指尖寒。金盘浪拍胭脂湿，玉麈风生雨露宽。同是有怀贪夜永，可能无事待春残。狂来巳拚花争笑，倦去何妨镜就看。他日青楼倘相忆，为言兹会未应阑。
闻笛
作者：伍瑞隆
朝代：明

吹笛江头夜半时，新声清切泪堪挥。故园应有梅花落，何得因风满客衣。
闻鸠示天竺和尚
作者：伍瑞隆
朝代：明

鸡鸠何太急，祷雨正难期。地道君应解，天心我亦疑。片云高自密，下土遍其咨。学圃非甘拙，为农且用时。龙精转堪咒，池墨未应私。不尽群生济，安禅愧我师。
陈时献诸子夜集问月楼时余将还山
作者：伍瑞隆
朝代：明

高楼秋似水，下榻夜相亲。徙几见万里，凭虚无一尘。风澄天宇碧，月洗露华新。明日沧江上，俱为入梦人。
集药洲芙蓉花下怀何七李四
作者：伍瑞隆
朝代：明

芙蓉万树溪水东，十里冉冉秋花丛。晓日映分玛瑙紫，晚风吹作珊瑚红。乍来感此有馀忆，欲采寄之无便鸿。一棹蹉跎不相过，祇愁飘落随飞蓬。
雨中志感寄李太史伯襄
作者：伍瑞隆
朝代：明

黑雨动经旬，幽人却未贫。总无身外物，时有意中人。白璧成何用，青云不可亲。从归武陵后，不敢怨强秦。日落雨声歇，远钟来翠微。天长人独立，江远雁双归。雪树果先落，风岩花易飞。遥怜李供奉，吟眺倚荆扉。林泉何历历，雨过转萧然。潦穴通藏蚁，风枝落病蝉。清疏关独解，飞动惬终篇。乘兴今何道，高楼云汉边。
雨中志感寄李太史伯襄·其一
作者：伍瑞隆
朝代：明

黑雨动经旬，幽人却未贫。总无身外物，时有意中人。白璧成何用，青云不可亲。从归武陵后，不敢怨强秦。
雨中志感寄李太史伯襄·其三
作者：伍瑞隆
朝代：明

林泉何历历，雨过转萧然。潦穴通藏蚁，风枝落病蝉。清疏关独解，飞动惬终篇。乘兴今何道，高楼云汉边。
雨中志感寄李太史伯襄·其二
作者：伍瑞隆
朝代：明

日落雨声歇，远钟来翠微。天长人独立，江远雁双归。雪树果先落，风岩花易飞。遥怜李供奉，吟眺倚荆扉。
雨中柬先日同泛诸子
作者：伍瑞隆
朝代：明

今日好相见，雨中殊寂寥。幽怀催染翰，高兴忆乘潮。径湿残红上，阶冲片绿销。此时君不过，何以谢清宵。
雨中漫兴
作者：伍瑞隆
朝代：明

城南城北见烟波，桃李阴阴芳草多。风雨残春三月尽，教人无奈寂寥何。
雨中观梅花答何文徵见寄
作者：伍瑞隆
朝代：明

鸡鸣日暮雨萧萧，只尺怀人万里遥。歌就南山芳草色，梦残东阁落花朝。怀中锦字劳相问，溪上名园早见招。晴觅蹇驴君共往，可知诗思满渔樵。
雨后临云馆夜坐
作者：伍瑞隆
朝代：明

乍雨催残暑，轻雷送早秋。晚凉微欲霁，片月淡初流。竹翠沾衣薄，花红倚槛幽。今霄风物好，多在水边楼。
雨过驼山小楼
作者：伍瑞隆
朝代：明

行眺不得志，萧然还掩关。雨中千树橘，花外万重山。湿鸟归恒暮，孤云去不还。啸歌向天地，吾意醉醒间。
雪夜望落霞峰有怀何似公戴公纶二子
作者：伍瑞隆
朝代：明

咫尺群山不可登，箫条清梦隔垂藤。岩花雨洗香沾草，雪树风来冻逼灯。肝胆醉中时自见，文章穷后转堪凭。故人未用悲摇落，自许清心信夺冰。
题墨牡丹
作者：伍瑞隆
朝代：明

睡起帘前晓日红，名花开遍洛城东。幽人碾墨传清艳，只在疏疏几笔中。
题牡丹图
作者：伍瑞隆
朝代：明

谁将颜色领春光，竞说开元第一妆。独有佳人雪肌骨，亭亭清影月中芳。
题牡丹瑞石图
作者：伍瑞隆
朝代：明

素笔写繁华，春风五色纱。顾尔维摩室，年年见此花。
飞燕
作者：伍瑞隆
朝代：明

金霞帐里倚新妆，独捧冰壶侍御床。多少愁心关不住，夜随明月出昭阳。
香山八景诗 其一 金鼓朝阳
作者：伍瑞隆
朝代：明

晓日朦胧开紫清，万方如见帝心明。凤凰合在朝阳下，岭上先传金鼓声。
香山八景诗 其七 金紫岩溜
作者：伍瑞隆
朝代：明

日照重檐紫翠高，飞泉百尺下奔涛。我曾亲手探明玉，浣尽龙图与彩毫。
香山八景诗 其三 南台秋月
作者：伍瑞隆
朝代：明

秋水秋风秋渐匀，南台秋色日精神。青天一夜开明月，照尽城中城外人。
香山八景诗 其二 石岐晚渡
作者：伍瑞隆
朝代：明

城边河水碧如葱，城外扁舟晚渡风。日落月来天在水，行人浑入镜光中。
香山八景诗 其五 阜峰文笔
作者：伍瑞隆
朝代：明

谁携彩笔上峰头，剡目擎天驾玉楼。直把银河为墨海，洗开云雾写神州。
香山八景诗 其八 长洲烟雨
作者：伍瑞隆
朝代：明

烟雨濛濛溪水头，长洲莫即是瀛洲。凭君为拨群峰看，似有玲珑十二楼。
香山八景诗 其六 天池芰荷
作者：伍瑞隆
朝代：明

天上荷花天上开，不应吹落世间来。秋风昨夜香如酒，帝遣天池作寿杯。
香山八景诗 其四 浮虚春涛
作者：伍瑞隆
朝代：明

闻道天南浮石山，随波上下此其湾。请看万里春涛势，自是神鳌带柱还。
香山八景诗·金鼓朝阳
作者：伍瑞隆
朝代：明

晓日朦胧开紫清，万方如见帝心明。凤凰合在朝阳下，岭上先传金鼓声。城边河水碧如葱，城外扁舟晚渡风。日落月来天在水，行人浑入镜光中。秋水秋风秋渐匀，南台秋色日精神。青天一夜开明月，照尽城中城外人。闻道天南浮石山，随波上下此其湾。请看万里春涛势，自是神鳌带柱还。谁携彩笔上峰头，剡目擎天驾玉楼。直把银河为墨海，洗开云雾写神州。天上荷花天上开，不应吹落世间来。秋风昨夜香如酒，帝遣天池作寿杯。日照重檐紫翠高，飞泉百尺下奔涛。我曾亲手探明玉，浣尽龙图与彩毫。烟雨濛濛溪水头，长洲莫即是瀛洲。凭君为拨群峰看，似有玲珑十二楼。
鸳枕词
作者：伍瑞隆
朝代：明

流澌疏影绿潸潸，雨过春城客未还。多谢秦楼凤箫侣，漫劳清梦到花间。洛妃留梦感陈王，巫女登台望楚襄。千古此心今日见，也知鸳枕故应长。花间雨过梦回时，漫有愁心一枕知。君自清光比初月，祇应三五待佳期。芙蓉双颊镜中开，枕畔含情独未回。肯惜红颜把相赠，酷怜司马为多才。
鸳枕词·其一
作者：伍瑞隆
朝代：明

流澌疏影绿潸潸，雨过春城客未还。多谢秦楼凤箫侣，漫劳清梦到花间。
鸳枕词·其三
作者：伍瑞隆
朝代：明

花间雨过梦回时，漫有愁心一枕知。君自清光比初月，祇应三五待佳期。
鸳枕词·其二
作者：伍瑞隆
朝代：明

洛妃留梦感陈王，巫女登台望楚襄。千古此心今日见，也知鸳枕故应长。
鸳枕词·其四
作者：伍瑞隆
朝代：明

芙蓉双颊镜中开，枕畔含情独未回。肯惜红颜把相赠，酷怜司马为多才。
鹦鹉杯
作者：伍瑞隆
朝代：明

鹦鹉海上杯，一酌起云雾。最得五柳欢，那免三闾妒。
黄与东鹪鹩园杂咏 其一 学圃
作者：伍瑞隆
朝代：明

朝来种茗去，日暮条桑归。时遇邻溪叟，高谈园杏肥。
黄与东鹪鹩园杂咏 其三 竹径
作者：伍瑞隆
朝代：明

一径翳丛篁，人家在深处。俗者不肯来，清者不肯去。
黄与东鹪鹩园杂咏 其二 襭芳台
作者：伍瑞隆
朝代：明

空台数馀武，乱石郁崟欹。欲肆幽兰采，芳馨当赠谁。
黄与东鹪鹩园杂咏·学圃
作者：伍瑞隆
朝代：明

朝来种茗去，日暮条桑归。时遇邻溪叟，高谈园杏肥。空台数馀武，乱石郁崟欹。欲肆幽兰采，芳馨当赠谁。一径翳丛篁，人家在深处。俗者不肯来，清者不肯去。
仲夏寄王文学
作者：伍绳武
朝代：明

高山流水有知音，曾识当年铁石心。溪上烟霞时叠梦，扇头诗句日微吟。蔷薇一架浮香远，杨柳千条涴绿深。人地幽奇多怅慕，芒鞋竹杖欲相寻。
过卜林寺
作者：伍绳武
朝代：明

尘缨净濯碧溪头，竹杖芒鞋萧寺游。塔隐慈云尖尚露，灯明梵宇影初浮。几年踪迹悲蓬转，半世韶光看水流。此夕盘桓双树下，远公禅偈向谁求。
和连汝信
作者：伍衡
朝代：明
体裁：七言律诗

习静幽斋绝外思，景清情旷两相宜。风薰花气晴侵梦，雨漱溪声寒入诗。鱼近碧阑人狎见，鹿眠香芷客来疑。时时悬榻需君至，此兴旁人未必知。
谒菊坡有作
作者：伍訚
朝代：明

夫何造化妙，产此名世贤。横胸几渊海，直步三山巅。道德百世师，呼吸雷风随。出手无全牛，历历堪鼎彝。孤忠久忧国，端揆宜戮力。当宁侧席思，胡然乐家食。吁嗟宋阳九，奇袤蚀仁厚。毒手摧纲常，真魏已掣肘。贤俊几登崇，叶公能好龙。大厦支一木，胡马鸣西风。岂谓惮错节，泉流自中竭。辞疏几千年，义命真皎洁。寒坡秋露深，霜英动豪吟。灵凤奋万仞，矰缴嗟何心。悠悠四百年，白日悬青天。晨窗对书读，清风犹泠然。
天圣岩
作者：伍让
朝代：明
体裁：七言绝句

仙人楼阁倚青霄，蹑磴穿云度石桥。独坐灵岩无一事，凭栏忽听凤皇箫。
望日亭
作者：伍让
朝代：明
体裁：五言律诗

策杖临丹巘，扪参出半空。露凝仙掌白，霞泛海门红。秋色三山外，阳辉万岛中。应须擎紫盖，飞向若华东。
石鼓山
作者：伍让
朝代：明
体裁：五言律诗

怒石江心起，参差露岳屏。何年劳位置，尺幅亦图经。绿净昌黎碣，澜回齐映亭。鱼镫夕两岸，依约水摇星。
养拙庵述怀
作者：伍骥
朝代：明

钝怀好习静，筑野龟山阴。容膝宽天地，披吟乐古今。炫炫举世尚，喋喋非余心。抱瓮长松下，看云度晚深。
白下秋感
作者：伍骥
朝代：明

客况惊寒入，黄昏坐旅门。孤灯无伴侣，举目异江村。鬓易先秋老，亲难待问存。可怜万里外，寂寂鹡鸰原。
冬日画兰便面
作者：伎人吴绮
朝代：明
体裁：五言绝句

幽意随有得，呵冻聊写生。真堪纫作佩，霜霰不胜情。
自题兰石
作者：伎人吴绮
朝代：明
体裁：五言绝句

清影留纨素，疏香隐石苔。风微无所著，浓淡有由来。
亚献豫和之曲
作者：会典
朝代：明
体裁：四言诗

对越至亲，俨然如生。其气昭明，感格在庭。如见其形，如闻其声。爱而敬之，发乎中情。
享先蚕·其五
作者：会典
朝代：明
体裁：四言诗

俎豆具彻，式礼莫愆。既匡既敕，我祀孔虔。我思古人，葛覃惟贤。明灵歆只，永顾桑阡。
初献寿和之曲
作者：会典
朝代：明
体裁：四言诗

思皇先祖，耀灵于天。源衍庆流，繇高逮玄。元孙受命，追远其先。明禋世崇，亿万斯年。
夕月乐章 其一 迎神
作者：会典
朝代：明
体裁：古风

阴曰配合兮承阳。式循古典兮斋以恭。睹太阴来格兮，星辰罗从。予拜首兮迓神容。
夕月乐章 其三 亚献
作者：会典
朝代：明
体裁：古风

二觞载斟，乐舞雍雍。神歆百职惟供。愿顺轨兮五行，祈民福兮神必从。
夕月乐章 其二 初献
作者：会典
朝代：明
体裁：古风

神其来止，有严其诚。玉帛在篚，清酤方盈。奉而奠之，愿鉴微情。夫祀兮云何，祈佑兮群民。
夕月乐章 其五 彻馔
作者：会典
朝代：明
体裁：古风

礼乐肃具，精意用伸。位坎居歆，纳兹藻蘋。彻之弗迟，仪典肃陈。神其鉴之，祐我生民。
夕月乐章 其六 送神
作者：会典
朝代：明
体裁：古风

礼备告终兮神喜，穹碧澄辉兮素华鲜。星辰从兮返神乡，露气清兮霓裳蹁跹。肴馐兮束帛，荐之于瘗兮罔敢愆。予拜首兮奉送，愿永贶兮民乐丰年。
夕月乐章 其四 终献
作者：会典
朝代：明
体裁：古风

一诚已伸，三举金觥。钟鼓鍧鍧，环佩琤琤。鉴予之情，愿永保我生民。
彻馔雍和之曲
作者：会典
朝代：明
体裁：四言诗

乐奏仪肃，神其燕娱。告成于祖，亦佑皇妣。敬彻不迟，以终祀礼。祥光焕扬，锡以嘉祉。
时享乐章·迎神中和之曲
作者：会典
朝代：明
体裁：四言诗

庆源发祥，世德惟崇。致我眇躬，开基建功。京都之内，亲庙在东。维我子孙，永怀祖宗。气体则同，呼吸相通。来格来崇，皇灵显融。
朝日乐章七首 其一 迎神
作者：会典
朝代：明
体裁：古风

仰瞻兮大明，位尊兮王宫。时当仲春兮气融。爰遵祝礼兮报功。微诚兮祈神昭鉴，愿来享兮迓神聪。
朝日乐章七首 其三 初献
作者：会典
朝代：明
体裁：古风

玉帛方献兮神歆酒行。初献兮武成。斋芳馨兮牺色骍，神容悦兮鉴予情。
朝日乐章七首 其二 奠玉帛
作者：会典
朝代：明
体裁：古风

神灵坛兮肃其恭。有帛在篚兮赤琮。奉神兮祈享以纳，予恭奠兮忻以颙。
朝日乐章七首 其五 终献
作者：会典
朝代：明
体裁：古风

殷勤三献兮告成。群职在列兮周盈。神锡休兮福民生。万世永赖兮神功明。
朝日乐章七首 其六 送神
作者：会典
朝代：明
体裁：古风

祀礼既周兮乐舞扬。神享已纳兮还清乡。予当拜首兮奉送，愿恩光兮普万方。永耀熹明兮攸赖，烝民咸仰兮恩光。睹六龙兮御驾，神变化兮凤翥，束帛肴馐兮诣燎方。佑我皇明兮基诸隆长。
朝日乐章七首 其四 亚献
作者：会典
朝代：明
体裁：古风

二齐升兮气氛芳，神颜怡和兮喜将。予令乐舞兮具张，愿垂普照兮民康。
祭先蚕乐章 其一 迎神
作者：会典
朝代：明
体裁：四言诗

于穆惟神，肇启蚕桑。衣我万民，保我家邦。兹举旷仪，春日载阳。恭迎霞驭，灵气洋洋。
祭先蚕乐章 其三 亚献
作者：会典
朝代：明
体裁：四言诗

载举清觞，蚕祀孔明。以格以飨，鼓瑟吹笙。阴教用彰，坤仪允贞。神之听之，鉴此禋诚。
祭先蚕乐章 其二 奠帛
作者：会典
朝代：明
体裁：四言诗

神其临只，有苾有芬。乃献玉齍，乃奠文纁。仰祈昭鉴，淑气氤氲。顾兹蚕妇，祁祁如云。
祭先蚕乐章 其五 送神
作者：会典
朝代：明
体裁：四言诗

神之升矣，日霁霞蒸。相此女红，杼轴其兴。兹返元宫，鸾凤翔腾。瞻望弗及，永锡嘉徵。
祭先蚕乐章 其四 终献
作者：会典
朝代：明
体裁：四言诗

神之格思，桑土是宜。三缫七就，惟此茧丝。献礼有终，神不我遗。锡我纯服，藻绘皇仪。
祭历代帝王乐章·其一
作者：会典
朝代：明
体裁：古风

酒行兮爵盈，喜气兮雍雍。重荷蒙兮再瞻再崇。群臣忻兮跃从。愿睹穆穆兮圣容。
祭历代帝王乐章·其三
作者：会典
朝代：明
体裁：古风

献酒兮三终。整云鸾兮将还宫。予心眷恋兮神圣，欲攀留兮无踪。蹑云衢兮缓从。
祭历代帝王乐章·其二
作者：会典
朝代：明
体裁：古风

酒斟兮礼明。诸帝熙和兮悦情。百职奔走兮满庭。陈笾豆兮数重。谨亚献兮愿成。
祭历代帝王乐章·其四
作者：会典
朝代：明
体裁：古风

幡幢缭绕兮导来踪。鸾舆冉冉兮归天宫。五云拥兮祥风从。民歌圣佑兮乐年丰。
祭太岁乐章
作者：会典
朝代：明
体裁：四言诗

吉日良辰，祀典式陈。辅国佑民，太岁尊神。四时月将，功曹司辰。濯濯厥灵，昭鉴我心。以候以迎，来格来歆。
终献熙和之曲
作者：会典
朝代：明
体裁：古风

承前人之德，化家为国。毋曰予小子，基命成绩。欲报其德，昊天罔极。慇勤三献，我心悦怿。
雩祭乐章·其一
作者：会典
朝代：明
体裁：四言诗

于穆上帝，爰处瑶宫。咨尔黎庶，覆悯曷穷。旂幢戾止，委蛇云龙。霖泽斯溥，万宝有终。
雩祭乐章·其七
作者：会典
朝代：明
体裁：四言诗

有赫旱熯，民劳瘁斯。于牲于醴，载舞载诗。礼成三献，敬彻不迟。神之听之，雨我公私。
雩祭乐章·其三
作者：会典
朝代：明
体裁：四言诗

百川委润，名山出云。愆旸孔炽，膏泽斯屯。祈年于天，载牲于俎。神之格思，报以甘雨。
雩祭乐章·其九
作者：会典
朝代：明
体裁：四言诗

赤龙旋驭，礼洽乐成。燔燎既举，昭假精禋。维帝降康，雨施云行。登我黍稌，溥受厥明。
雩祭乐章·其二
作者：会典
朝代：明
体裁：四言诗

神之格思，奠兹文纁。盛乐斯举，香气氤氲。精禋孔熯，彻于紫冥。恳祈膏泽，渥我嘉生。
雩祭乐章·其五
作者：会典
朝代：明
体裁：四言诗

皇皇禋祀，孔惠孔明。瞻仰来歆，拜首钦承。有醴惟醽，有酒惟清。云韶侑献，肃雍和鸣。圣灵有赫，鉴享精诚。
雩祭乐章·其八
作者：会典
朝代：明
体裁：四言诗

爰迪寅清，昭事颢穹。仰祈甘雨，惠我三农。既歆既格，言归太空。式沾下土，万方其同。
雩祭乐章·其六
作者：会典
朝代：明
体裁：四言诗

灵承无斁，骏奔有容。嘉玉以陈，酌鬯以供。礼三再称，诚一以从。备物致志，申荐弥恭。神昭景贶，佑我耕农。
雩祭乐章·其十
作者：会典
朝代：明
体裁：六言诗

景龙精兮时见，测鹑纬兮宵悬。肆广乐兮铿鍧，列皇舞兮蹁跹。祈方社兮不莫，荐圭璧兮孔虔。需密云兮六漠，霈甘澍兮九玄。慰我农兮既渥，锡明昭兮有年。
雩祭乐章·其四
作者：会典
朝代：明
体裁：四言诗

有严崇祀，日吉辰良。酌彼罍洗，椒馨苾香。元功溥济，时雨时旸。惟神是听，绥以多穰。
飨先农歌八首·其一
作者：会典
朝代：明
体裁：四言诗

东风启蛰，地脉奋然。苍龙挂角，晔晔天田。民命惟食，创物有先。圜钟既奏，有降斯筵。
飨先农歌八首·其七
作者：会典
朝代：明
体裁：四言诗

神无不在，于昭于天。曰迎曰送，于飨之筵。冠裳在列，金石在悬。往无不之，其佩翩翩。
飨先农歌八首·其三
作者：会典
朝代：明
体裁：四言诗

九谷未分，庶草攸同。表为嘉种，实在先农。黍稌斯丰，酒醴是共。献奠之初，以祈感通。
飨先农歌八首·其二
作者：会典
朝代：明
体裁：四言诗

帝出乎震，天发农祥。神降于筵，蔼蔼洋洋。礼神有帛，其色惟苍。岂伊具物，诚敬之将。
飨先农歌八首·其五
作者：会典
朝代：明
体裁：四言诗

帝籍之典，飨祀是资。洁丰嘉栗，咸仰于斯。时惟亲耕，飨我农师。礼成于三，以讫陈词。
飨先农歌八首·其八
作者：会典
朝代：明
体裁：四言诗

祝帛牲醴，先农既歆。不留不亵，瘗之厚深。有幽其瘗，有赫其临。曰礼之常，匪今斯今。
飨先农歌八首·其六
作者：会典
朝代：明
体裁：四言诗

于赫先农，歆此洁修。于篚于爵，于馔于羞。礼成告彻，神惠敢留。馂及终亩，丰年是求。
飨先农歌八首·其四
作者：会典
朝代：明
体裁：四言诗

倬彼甫田，其隰其原。耒耜云载，骖御之间。报本思飨，亚献惟虔。神其歆之，自古有年。
新嘉驿题壁·其一
作者：会稽女郎
朝代：明
体裁：七言绝句

杏红衫子半蒙尘，一盏孤灯伴此身。恰似梨花经雨后，可怜零落旧时春。
新嘉驿题壁·其二
作者：会稽女郎
朝代：明
体裁：七言绝句

万种忧愁诉与谁，对人虽笑背人悲。此时莫把寻长看，一句诗成千泪垂。
新嘉驿题壁二首
作者：会稽女郎
朝代：明

银红衫子半蒙尘，一盏孤灯伴此身。恰似梨花经雨后，可怜零落旧时春。万种忧愁诉与谁，对人强笑背人悲。此时莫把寻常看，一句诗成千泪垂。
新嘉驿题壁二首·其一
作者：会稽女郎
朝代：明

银红衫子半蒙尘，一盏孤灯伴此身。恰似梨花经雨后，可怜零落旧时春。
新嘉驿题壁二首·其二
作者：会稽女郎
朝代：明

万种忧愁诉与谁，对人强笑背人悲。此时莫把寻常看，一句诗成千泪垂。
湖上秋兴二首·其一
作者：传如
朝代：明
体裁：七言律诗

晴峰秋翠映芙蓉，茆屋思归路几重。高树犹然来倦鸟，寒花不复惹游蜂。田衣已破裁云补，山粟旋收带月舂。霜冷晓钟声渐远，数敲惊起碧潭龙。
湖上秋兴二首·其二
作者：传如
朝代：明
体裁：七言律诗

枯木衡门旧雨疏，蛛丝蜗篆满庭除。时分咒食閒供鸟，尽谢瑶函不寄鱼。乘月放歌非庾亮，经年病渴岂相如。明河莹澈清于昼，坐挹清光夜读书。
荅沈纯甫司马
作者：传如
朝代：明
体裁：七言绝句

不暇参禅不暇文，支颐兀兀坐南薰。年来病骨千金重，出岫无心愧白云。
九月望夜
作者：传慧
朝代：明

节去愁衣薄，虫声渐近床。偶然林下坐，早见草头霜。寒月明如此，浮云掩不妨。通宵照萝壁，忘却夜初长。
同静泉仲龄二公过南庄邻翁偶谈时事有感
作者：传慧
朝代：明

郭外行应好，香清荷芰风。到来茅屋下，谈笑竹林中。径草先秋绿，江云过日红。眼前不平论，难禁白头翁。
夜渡金山
作者：传慧
朝代：明

空江信渺茫，月出水生光。入浦潮如雨，沾衣露欲霜。天清沙气白，夜静海云黄。渐觉钟声动，应知到上方。
宿四明山心
作者：传慧
朝代：明

寂历游仙处，尘寰隔断霞。九溪流雪水，八月绽桃花。茅栗圆于弹，霜梨大似瓜。云南与云北，依旧作邻家。
寄有门法师
作者：传慧
朝代：明

才送登台岭，蟾蜍五晦明。江云沉雁影，湖雨咽钟声。见岂观河变，狂因照镜生。倘怜穷露子，早望印心盟。
寄王百谷
作者：传慧
朝代：明

惠山泉水虎丘茶，相去柴门路不赊。经岁故人书断绝，夕阳林外即天涯。
湖上杂咏
作者：传慧
朝代：明

草色连云暗水陂，掠芹乳燕影差池。游丝惜似春光尽，密罥残花挂竹枝。湖水无风似镜清，湖船日日送人行。垂杨浪许关离别，有限长条无限情。
湖上杂咏（二首）
作者：传慧
朝代：明

湖水无风似镜清，湖船日日送人行。垂杨浪许关离别，有限长条无限情。
湖上杂咏（二首）
作者：传慧
朝代：明

草色连云暗水陂，掠芹乳燕影差池。游丝惜似春光尽，密罥残花挂竹枝。
九日登东林山沈东老遇仙处
作者：传相
朝代：明
体裁：七言绝句

贝锦峰登九日中，孤村小寺有淳风。长歌欲问当年事，回首斜阳满树红。
初夏
作者：伦以训
朝代：明

步入园亭暮霭生，凉风初试苧衣轻。掷帘细认重来燕，绕径如闻旧啭莺。绿树高低青子半，碧山浓淡翠云横。望中不尽迢遥意，欲赋鸣皋寄有情。
小金山话别
作者：伦以训
朝代：明

海上金山寺，东坡此旧游。芳名天地老，浪迹古今浮。孤鹭空中落，残烟望里收。江流自东去，萧瑟几人愁。登临兴不极，穗石此阳关。鹫岭云孤起，龙宫水四环。潮生南浦月，烟带隔江山。迢递风帆急，暮钟僧倚栏。胜地得时遇，要津良自闲。蓬莱非若海，砥柱迥回澜。鹤梦烟云合，波光紫翠关。凭高秋思远，江海路行艰。去住一坡仙，风光故炯然。橘霜明四野，花雨暗诸天。石古生云瘦，江分得月偏。坐空心已了，不语是参禅。
小金山话别·其一
作者：伦以训
朝代：明

海上金山寺，东坡此旧游。芳名天地老，浪迹古今浮。孤鹭空中落，残烟望里收。江流自东去，萧瑟几人愁。
小金山话别·其三
作者：伦以训
朝代：明

胜地得时遇，要津良自闲。蓬莱非若海，砥柱迥回澜。鹤梦烟云合，波光紫翠关。凭高秋思远，江海路行艰。
小金山话别·其二
作者：伦以训
朝代：明

登临兴不极，穗石此阳关。鹫岭云孤起，龙宫水四环。潮生南浦月，烟带隔江山。迢递风帆急，暮钟僧倚栏。
小金山话别·其四
作者：伦以训
朝代：明

去住一坡仙，风光故炯然。橘霜明四野，花雨暗诸天。石古生云瘦，江分得月偏。坐空心已了，不语是参禅。
朱明洞
作者：伦以训
朝代：明

青山流水端明园，弄月吟风伊洛贤。柱史是心春煦物，先生之道日行天。振衣霞洞千峰雪，采菊江门万里船。宇宙一肩知不负，风霆八极任挥鞭。
江行
作者：伦以训
朝代：明

山水美清妍，江行霁色鲜。楼台分两岸，岛屿共千川。柳色青迎路，花光红到船。何须听箫鼓，啼鸟即繁弦。春色满江皋，悠悠泛小舠。万花迎日丽，孤树出云高。尽日只欹枕，有时聊染毫。何如江畔女，犹有浣纱劳。
江行·其一
作者：伦以训
朝代：明

山水美清妍，江行霁色鲜。楼台分两岸，岛屿共千川。柳色青迎路，花光红到船。何须听箫鼓，啼鸟即繁弦。
江行·其二
作者：伦以训
朝代：明

春色满江皋，悠悠泛小舠。万花迎日丽，孤树出云高。尽日只欹枕，有时聊染毫。何如江畔女，犹有浣纱劳。
海珠寺
作者：伦以训
朝代：明

两岸秋风吹白蘋，三城烟树隔红尘。天涯寒菊双蓬鬓，海上青樽几故人。谋国计从穷处泏，倦游心向暮年真。罗浮东去扶桑近，黄木湾头好问津。
游灵洲山
作者：伦以训
朝代：明

江山一梵宇，尘外几仙家。日抱鼋鼍窋，水通星汉槎。虚台横碧落，细路转丹霞。且莫催留滞，中泉可试茶。
苦雨
作者：伦以训
朝代：明

朝雨不曾晴，扁舟涉险行。云迷千嶂色，淙乱万滩声。寥落春愁在，支离午梦惊。慈闱犹自远，南望若为情。
谒张文献公祠
作者：伦以训
朝代：明

峻岭淩云泻碧川，先生风度故依然。勋名史外孤踪远，文献江南万古先。金鉴未磨天护宝，炉峰不动日烘烟。堂堂庙宇江湖拜，欲写孤忠媚远天。
达摩石
作者：伦以训
朝代：明

孤石撑云起，万山龙虎踞。天地一浮杯，自来还自去。
题王君静斋崇慕堂
作者：伦以训
朝代：明

春风朝暮采蘋花，涧水泠泠抱屋斜。雨过琴书回手泽，月明猿鹤在山家。名高入座孤踪远，恨人终天一念赊。垦得溪田种兰玉，国香留取遍天涯。
飞来寺
作者：伦以训
朝代：明

尘踪何日定，梵迹向飞来。细雨维舟访，幽花对酒开。黄金布地日，白马授经台。欲结青莲社，鸣春好鸟催。
夏日玩陶仲子樾墩集
作者：伦以诜
朝代：明

昼永閒无事，长歌外翰诗。龙珠宁易得，骏足实难羁。摇落骚人意，清新幼妇辞。江墩不可即，抚卷寄吾思。
小金山话别
作者：伦以诜
朝代：明

古刹灵洲胜，逢春景俗多。共怜登眺乐，无奈别离何。细草兼花隐，轻云带雨过。参禅非我事，命酒一高歌。独上妙高台，台空孤鹤回。江山自今古，英俊岂尘埃。天乐松涛迥，云屏露障开。坡仙有遗墨，读罢意徘徊。
小金山话别·其一
作者：伦以诜
朝代：明

古刹灵洲胜，逢春景俗多。共怜登眺乐，无奈别离何。细草兼花隐，轻云带雨过。参禅非我事，命酒一高歌。
小金山话别·其二
作者：伦以诜
朝代：明

独上妙高台，台空孤鹤回。江山自今古，英俊岂尘埃。天乐松涛迥，云屏露障开。坡仙有遗墨，读罢意徘徊。
峡山飞来寺
作者：伦以诜
朝代：明

寺下清江不尽流，萦回百折壮南州。草当茵席烟当户，云作亭台石作楼。客路风高长似暝，佛堂花发可怜秋。空门尚有飞来日，莫怪南沿北溯舟。奔涛日夜向东流，江势雄吞百二州。云际辉煌开古刹，林边缥缈出飞楼。满堤杨柳汀洲暮，夹岸芙蓉泽国秋。夜半忽惊尘世梦，上方钟磬落孤舟。
峡山飞来寺
作者：伦以诜
朝代：明

飞来千古寺，缓步踏平芜。绕径苍苔合，凌空翠壁孤。花深频眺望，昼浅罢传呼。却爱山僧静，萧然一事无。
峡山飞来寺·其一
作者：伦以诜
朝代：明

寺下清江不尽流，萦回百折壮南州。草当茵席烟当户，云作亭台石作楼。客路风高长似暝，佛堂花发可怜秋。空门尚有飞来日，莫怪南沿北溯舟。
峡山飞来寺·其二
作者：伦以诜
朝代：明

奔涛日夜向东流，江势雄吞百二州。云际辉煌开古刹，林边缥缈出飞楼。满堤杨柳汀洲暮，夹岸芙蓉泽国秋。夜半忽惊尘世梦，上方钟磬落孤舟。
忆留都官舍
作者：伦以诜
朝代：明

三年卜筑傍城隅，幽思依然吏隐居。魏阙天光凭槛里，钟陵山色捲帘馀。花深曲径催携酒，月下閒庭伴读书。惆怅别来无限意，凤台回首独愁予。
游海珠寺
作者：伦以诜
朝代：明

神人驱石立，涌出水晶宫。弱水无人到，蓬山有路通。潮声喧极浦，海色净遥空。解障颓澜势，江流一柱中。天作南州镇，蓬山第一宫。玄珠窥象罔，沧海澹鸿蒙。佛法鱼龙听，禅心水月空。满前风景胜，尽入倚阑中。客游维桂楫，僧定掩柴扃。倚槛看云起，登楼待月明。弄珠逢汉女，投璧礼玄冥。岁岁送人处，无端离思生。楼阁重重丽，云扉间雾扃。南来连紫水，东去渺朱明。过客探奇胜，山僧话窈冥。何人识道者，此地学无生。雄扼长江势，千年锁更扃。海兼天共涌，珠与月争明。岸草连云远，汀花杂树冥。维舟莫归去，坐待晚潮生。海上芙蓉国，空门夜不扃。异人驱石古，神女弄珠明。跨鹤真凌汉，燃犀肯照冥。云根终古在，岂是岛中生。
游海珠寺·其一
作者：伦以诜
朝代：明

神人驱石立，涌出水晶宫。弱水无人到，蓬山有路通。潮声喧极浦，海色净遥空。解障颓澜势，江流一柱中。
游海珠寺·其三
作者：伦以诜
朝代：明

客游维桂楫，僧定掩柴扃。倚槛看云起，登楼待月明。弄珠逢汉女，投璧礼玄冥。岁岁送人处，无端离思生。
游海珠寺·其二
作者：伦以诜
朝代：明

天作南州镇，蓬山第一宫。玄珠窥象罔，沧海澹鸿蒙。佛法鱼龙听，禅心水月空。满前风景胜，尽入倚阑中。
游海珠寺·其五
作者：伦以诜
朝代：明

雄扼长江势，千年锁更扃。海兼天共涌，珠与月争明。岸草连云远，汀花杂树冥。维舟莫归去，坐待晚潮生。
游海珠寺·其六
作者：伦以诜
朝代：明

海上芙蓉国，空门夜不扃。异人驱石古，神女弄珠明。跨鹤真凌汉，燃犀肯照冥。云根终古在，岂是岛中生。
游海珠寺·其四
作者：伦以诜
朝代：明

楼阁重重丽，云扉间雾扃。南来连紫水，东去渺朱明。过客探奇胜，山僧话窈冥。何人识道者，此地学无生。
野望
作者：伦以诜
朝代：明

野望杳无际，萧然尘虑微。山光摇客舫，水色上人衣。潮带清风至，云兼白鸟飞。乡关虽咫尺，客思转依依。
镇海楼
作者：伦以诜
朝代：明

井干丽谯宁复云，齐云落星空尔闻。粤中佳丽此重见，宇内楼台应少群。画栋迢迢上霄汉，雕梁隐隐栖烟云。我来登眺发孤咏，抚今怀昔情缤纷。丹霄清切接朱甍，缓步俄跻最上层。淼淼鲸波抱河汉，重重龙卧拥冈陵。双旌载止成修复，万事依然有废兴。从此灵光终古在，八方冠盖几同登。曲曲栏干近斗杓，凌云爽气自飘飖。八区玄览归双睫，五历丹梯到九霄。南纪每思雄紧地，北辰长仰圣明朝。占祥望气存周制，岂但登临逸思饶。
题东林饯别图
作者：伦以诜
朝代：明

美人家住增江曲，丛桂森森绕草堂。若土天高先得月，扶桑地远易逢场。谈玄日过杨雄宅，举酒时斟杜子觞。江海未应忧魏阙，东华曾挹软尘香。
中宿峡
作者：伦以谅
朝代：明

峡江春尽水潆洄，猿去犀沉事已灰。铁笛一声何处至，布帆千里故人来。花开洞口逢青眼，路入仙源尽紫苔。三十年前游赏梦，此心常在钓鱼台。
偶成
作者：伦以谅
朝代：明

翠巘高无极，藤萝不可攀。流清猿下饮，山暝鸟来还。樵唱孤烟里，人居深竹间。故乡知渐近，拂拭舞衣斑。
南海庙
作者：伦以谅
朝代：明

漫游久抱扶胥梦，多病来登广利宫。龙势东迤溟渤远，虎头南去越裳通。擎天柱立烟光净，浴日亭高海气空。一笑江山如有意，波罗风雨住归篷。
张曲江庙次韵
作者：伦以谅
朝代：明

一从九鹤归天上，惆怅人间只古祠。断碣藓苔封往迹，空庭松柏见遐姿。宝炉山在香烟合，金鉴函空夜月欹。荐罢藻蘋秋日暮，寒潮孤棹去迟迟。
春日游西樵集古
作者：伦以谅
朝代：明

东风携手问桃花，直入天台石径斜。红杏枝头闻犬吠，青山影里见人家。涧边瑶草含朝露，岩际珠帘卷曙霞。笑杀仙凡风景异，一杯流水泛胡麻。
海珠寺
作者：伦以谅
朝代：明

千江月色泻烟流，万里长空紫气浮。入夜涛声长似昼，列云花影不知秋。石床鹤叫回尘梦，海寺风生逼酒筹。回问南溟星斗落，笔端云锦烂江楼。
海珠寺别李三洲王青萝二子
作者：伦以谅
朝代：明

两岸西风吹白蘋，三城烟火隔红尘。天涯黄菊双蓬鬓，海上青尊几故人。谋国计从穷处拙，倦游心向暮年真。罗浮东去扶桑近，黄木湾头好问津。
游七星岩
作者：伦以谅
朝代：明

岩洞何年辟，轩车此日游。云深衣袂冷，星落剑光浮。石燕疑烟火，床龙避客舟。放歌归路晚，仍渡碧蕖洲。
游小金山
作者：伦以谅
朝代：明

妙高台上灵峰月，爱尔孤光尽夜看。天上琼楼归未得，御前金炬不胜寒。花开古寺香风合，鸿度长空雪影单。踪迹平生湖海外，断碑残碣为谁刊。
游灵洲山
作者：伦以谅
朝代：明

为爱鳌峰胜，灵洲阁影蟠。东南观欲尽，天地若为宽。云树闲清昼，江帆乱激湍。山川迂岁月，风雨又凭阑。
游铁泉精舍赠邓顺之
作者：伦以谅
朝代：明

我爱铁泉子，迂疏不作家。尊空方乞酒，鼎沸旋沽茶。囊贮春山药，楼深石径花。时携九筇杖，天外拄明霞。
登粤秀山
作者：伦以谅
朝代：明

攀萝犹觉苧衣单，短壑松阴午亦寒。孤鸟带风来郭外，片云浮雨过江干。高低远树如烟织，浓淡青山入画看。万里晴空堪眺望，晚来杯酒正交欢。
舟中夜坐寄弟白山穗石
作者：伦以谅
朝代：明

秦淮烟月蒋山云，回首金陵隔紫氛。别浦停桡浑不寐，孤城吹笛讵堪闻。春来花发同高树，岭外鸿归逐旧群。何事人生独惆怅，百年歧路几回分。
葛坛
作者：伦以谅
朝代：明

炼丹朱明洞，寄迹飞来山。五百年前事，春风为解颜。
赠欧阳参可北上春闱
作者：伦以谅
朝代：明

第什连篇酒数杯，故人相送上金台。十年笑我青衣破，一旦惊人白眼开。献策此时先有兆，贤良无地不生才。梅花折得春消息，聊寄江南驿使回。
钓鲤台
作者：伦以谅
朝代：明

一水明两岸，千峰长绿苔。凭高窥鸟道，寻胜得鱼台。
锦石岩
作者：伦以谅
朝代：明

水尽岩崖见，丹霞碧汉间。女娲五色石，虞舜千年山。地閟仙凡界，天开梦觉关。凌风醉明月，宾主欲忘还。万木森层径，双岩倚碧端。翠华思舜辇，云锦织天孙。地主遥迎客，山僧已候门。幽栖如可卜，吾欲谢烦喧。
锦石岩·其一
作者：伦以谅
朝代：明

水尽岩崖见，丹霞碧汉间。女娲五色石，虞舜千年山。地閟仙凡界，天开梦觉关。凌风醉明月，宾主欲忘还。
锦石岩·其二
作者：伦以谅
朝代：明

万木森层径，双岩倚碧端。翠华思舜辇，云锦织天孙。地主遥迎客，山僧已候门。幽栖如可卜，吾欲谢烦喧。
登圭峰
作者：伦大礼
朝代：明

偶入仙源访道家，灵泉石髓好烹茶。避烟老鹤归松表，听法神龙入钵斜。风定高林消暑气，雨迷樵径湿苔花。蒲团坐冷山门寂，策杖归来带晚霞。
寓西宁即事
作者：伦应祥
朝代：明

百粤春风拂绛纱，关河四顾尽官家。孤城晓瘴开红日，万岭苍松插紫霞。渤海垌中叱剑犊，武陵溪畔钓蝗虾。何人裹饭墟归后，又向东门学种瓜。
海珠赠别
作者：伦文
朝代：明

酌别珠江上，凭虚一槛空。海天添浩思，花鸟送行踪。兴好催诗急，情深觉酒浓。何人溪畔女，一舸出芙蓉。
口占柬友
作者：伦文叙
朝代：明

万里长风扫碧苔，一时残雾日边开。青山历历当轩接，绿树森森入户来。竹径啼莺窥客过，沙洲飞鹭傍人回。想思一水盈盈隔，日暮谁同泛玉杯。
吊古
作者：伦文叙
朝代：明

万事悠悠总逝波，人非物是旧山河。凤楼寥寂金莲步，燕馆荒凉玉树歌。别浦春风开芍药，小亭秋色上藤萝。客怀正苦风涛恶，况复登临思转多。
咏琼山唐公谊方先祖手植榕座
作者：伦文叙
朝代：明

我生不识榕隐翁，迩从隽胤廉仙踪。出守琼邦五叶祖，远溯忠肃咸章缝。奈生不辰值胜国，飧芝茹檗灵山中。幸际昌朝拓景运，刷翰振羽思摩空。风云匝天地势隔，炎方桂海无逵鸿。横经姑事王郡博，怀文不遇田河东。陈辞阙下图归计，亲承天语谕从容。漱流转吸环海胜，枕石高眠绝岛峰。田畴惯与邻农植，诗辞未许时人工。神驰忽梦游旗导，天尽俄闻咏水穷。书香波润庇后裔，小同世业能兴宗。夙将三礼魁天下，瀰洪经纬罗心胸。始知造物有远鉴，高贤下列非不逢。世无叔誉观中野，九原可作当公从。
测景台
作者：伦文叙
朝代：明
体裁：四言诗

天地之中，土圭可测。阳城之地，表景斯得。周公肇建，以占洛极。王城既成，百度交式。更汉历唐，以宪以则。虽小厥用，遗规孔饬。神灵守护，靡有薄蚀。迤于近代，莫之保啬。弃置榛莽，震撼歊刻。方围外欹，中径潜泐。有美张公，见之太息。釐复旧规，拓土披棘。守令克贤，继踵葺饰。门壁神祠，如翚矫翼。过辄耸瞻，居民诫敕。后人有作，噫畴之德。
薜兵宪宴寄谢
作者：伦文叙
朝代：明

轻薰晴旭满前楹，绮席金尊缱绻情。啼鸟当庭呼吏散，名花入座近人清。孟尝门下三千客，范老胸中百万兵。别后相思寄江水，殷勤一为到虔城。
寄题刘氏双翠轩
作者：似杞
朝代：明
体裁：七言律诗

两株拥秀立阶除，绝胜兰苕画不如。昼影并移当几席，岚光相与落图书。羽衣霓袖临风舞，鸦鬓云鬟带晚梳。珍重二难招未得，更栽连理伴幽居。
赠别
作者：何万化
朝代：明
体裁：七言绝句

彩鹢银灯此夜亲，相看莫惜酒杯频。明朝茅店风霜苦，纵有盈觞不醉人。
赠苏尔宣卜居吴门
作者：何三畏
朝代：明
体裁：六言诗

金阊南寺北寺，虎阜前山后山。天色不风不雨，先生独往独还。
青草湖
作者：何之翥
朝代：明
体裁：七言绝句

洞庭八百总为名，青草称湖若庶甥。五月波涛共作涨，天光水色辨难成。
三台怀古
作者：何乔新
朝代：明
体裁：古风

长安市中歌布乎，关东盟主推本初。帝胄崎岖西入蜀，孙郎慷慨南吞吴。奸阉遗胤最桀黠，奋戈顿地地欲裂。黄云倏起翳长空，黯黯炎精竟沦灭。轻车劲卒入邺宫，袁家豚犬走辽东。燕姬赵女了无失，祗留妲己赐周公。三台高筑漳河曲，势拟未央与天禄。璇题翠瓦绚晴霄，杰阁危阑压王屋。身都冀郡帝许昌，时来奉帝归山阳。弱寡欺孤似狐媚，私心却欲拟文王。成济抽戈南阙下，崇基旋已归司马。繐帷艳骨已成尘，至今惟有当年瓦。西陵疑冢何累累，我来吊古增歔欷。欲呼斗酒招文举，共论曹瞒弱汉时。
三台怀古
作者：何乔新
朝代：明

长安市中歌布乎，关东盟主推本初。帝胄崎岖西入蜀，孙郎慷慨南吞吴。奸阉遗？最桀黠，奋戈顿地地欲裂。黄云倏起翳长空，黯黯炎精竟沦灭。轻车劲卒入邺宫，袁家豚犬走辽东。燕姬赵女了无失，祗留妲己赐周公。三台高筑漳河曲，势拟未央与天禄。璇题翠瓦绚晴霄，杰阁危阑压王屋。身都冀郡帝许昌，时来奉帝归山阳。弱寡欺孤似狐媚，私心却欲拟文王。成济抽戈南阙下，崇基旋已归司马。穗帷艳骨已成尘，至今惟有当年瓦。西陵疑冢何累累，我来吊古增歔欷。欲呼斗酒招文举，共论曹瞒弱汉时。
三台怀古
作者：何乔新
朝代：明

长安市中歌布乎，关东盟主推本初。帝胄崎岖西入蜀，孙郎慷慨南吞吴。奸阉遗𦙍最桀黠，奋戈顿地地欲裂。黄云倏起翳长空，黯黯炎精竟沦灭。轻车劲卒入邺宫，袁家豚犬走辽东。燕姬赵女了无失，祗留妲己赐周公。三台高筑漳河曲，势拟未央与天禄。璇题翠瓦绚晴霄，杰阁危阑压王屋。身都冀郡帝许昌，时来奉帝归山阳。弱寡欺孤似狐媚，私心却欲拟文王。成济抽戈南阙下，崇基旋已归司马。穗帷艳骨已成尘，至今惟有当年瓦。西陵疑冢何累累，我来吊古增歔欷。欲呼斗酒招文举，共论曹瞒弱汉时。
三香图为白黄门昂赋
作者：何乔新
朝代：明

蕊宫三仙姝，贞姿竞芳洁。何年谪降来尘寰，化作三花总清绝。一在落伽峰，珠佩瑶环冰雪容。一在罗浮下，缟袂霓裳光照夜。凌波仙子奇更奇，水沉为骨冰为肌。皦然并立风埃表，回看红紫俱堪嗤。前身同住仙宫里，故向人间叙昆季。素质元因一气钟，清芬肯与群葩比。江州司马遗泽长，嶷然三子如三香。娟娟叔季儒林秀，长公况是黄门郎。我愿三子崇令德，留取芳声垂简册。西蜀由来重二苏，晋陵行见推三白。
东河驿寄京师诸友
作者：何乔新
朝代：明

北山歌罢泪浪浪，承命西来鸟道长。使节昼冲秦岭雪，征骖晓踏渭桥霜。愁肠暗逐鹃声断，归梦常随雁影翔。京国同袍应笑我，马蹄连岁为谁忙。
东阁读卷次少司空谢公韵
作者：何乔新
朝代：明

金銮策士诏群卿，礼乐纵横细与评。黼黻舜衣期补衮，盐梅商鼎用和羹。喜闻瑞霭空中见，肯羡青云足下生。记得蚤年登第日，蓝袍济济看题名。
乐樵隐画虎
作者：何乔新
朝代：明

山人采樵惯识虎，画虎于今推独步。吮毫濡墨欲画时，猛态雄姿宛如睹。祗今画者多擅名，往往粉墨肖其形。孰如此图造神妙，顾盼凛凛寒风生。原田每每群豕暴，曷不为我盬其脑。黍稷与与岁有收，田豕从兹迹如扫。城狐社鼠为民忧，为我搏噬无复留。村氓称快共欢笑，鸡鹜成群散不收。嗟哉此图真可爱，魑魅逢之应自败。荛儿牧子慑馀威，藜藿满山那敢采。
九日登鹞子崖
作者：何乔新
朝代：明

秋风吹我上层崖，周览茫茫亦快哉。对菊始知佳节到，看山却喜壮怀开。浮云变态元无定，逝水奔流不复回。北望帝城才咫尺，金觚玉阙是蓬莱。
书天宁寺壁
作者：何乔新
朝代：明

听讼来彰德，星轺驻上方。蒲团花雨润，石灶芋烟香。古塔栖秋鹘，空阶咽暮螀。双槐行坐处，人说似甘棠。
事竣还京将发渝城偶成口号
作者：何乔新
朝代：明

去岁乘轺出帝畿，兹晨整佩觐彤闱。担头讼牒兼诗草，不带川中一物归。
传胪之明日赐宴礼部凡供事者皆与焉都宪屠公又赋一律仆再和之
作者：何乔新
朝代：明

恩荣曾醉杏园春，垂老重沾宠命新。饼剪红绫思旧制，酒分黄缥荷深仁。云随舞羽来庭戺，风送天香到佩绅。圣德如天惭未报，载歌鱼藻拜枫宸。
何家庄八景 其一 高岭晴云
作者：何乔新
朝代：明

危峰高际天，掩冉云满谷。幽人玩奇变，昕夕看不足。迎风翠盖翻，映日锦屏矗。澹涵霞影红，浓混黛光绿。出处自有时，悠然靡羁束。苍生望霖雨，毋为滞林麓。
何家庄八景 其七 戍卒故营
作者：何乔新
朝代：明

原田何畇畇，禾黍亦彧彧。村氓耕垦馀，往往得遗镞。云昔备闽粤，貔貅曾此宿。缅怀屯戍时，笳鼓振山谷。四海今一家，荒垒成平陆。万灶无遗踪，长林晓烟绿。
何家庄八景 其三 杉山翠色
作者：何乔新
朝代：明

我昔种嘉树，封培恒究心。樵斧不敢睨，牛羊靡相侵。兹焉三十载，苍然秀穹林。乔柯拂晴昊，密叶荫閒浔。春至黛色媚，雨馀翠烟深。岂同牛山木，濯濯彼遥岑。
何家庄八景 其二 东阳霁雪
作者：何乔新
朝代：明

积雪遍原野，兹山昼未消。污池与危石，皓皓成琼瑶。寒光彻疏棂，素蘤缀枯梢。出门骋遐瞩，玉柱倚层霄。樵径邈难寻，鸟声亦寂寥。何当登绝顶，旷望遗纷嚣。
何家庄八景 其五 井庵晓鼓
作者：何乔新
朝代：明

玉绳丽东峰，斜月映虚牖。山僧初出定，逢逢鼍鼓吼。填然一何壮，随风落谷口。岩壑欲振摇，魑魅尽惊走。征人戒前途，耕夫趋陇亩。山翁朝慵起，辗转搔白首。
何家庄八景 其八 石门古道
作者：何乔新
朝代：明

双石势峍屼，山径出其间。将将如观阙，行人日往还。初疑登剑阁，一发萦岩峦。又疑出井陉，诘屈羊肠盘。吾闻长安道，车马去閒閒。驾言趣行迈，交衢鸣和銮。
何家庄八景 其六 水碓宵舂
作者：何乔新
朝代：明

村居澹无营，所需在粒食。引泉运双杵，匪藉樵青力。飙轮驶若飞，怒湍亦冲激。月明响丁丁，随风入寥泬。精凿谅天成，功利妙无迹。却忆汉阴言，赩然长太息。
何家庄八景 其四 竹墅秋声
作者：何乔新
朝代：明

崇冈旷且夷，种竹十馀亩。长风天际来，瑟瑟鸣不已。清音谐凤鸾，雅韵协宫徵。恍疑王子晋，吹笙碧云里。山居澹无为，尘虑净如洗。何必筦与磬，铿鍧聒人耳。
何家庄八景·高岭晴云
作者：何乔新
朝代：明

危峰高际天，掩冉云满谷。幽人玩奇变，昕夕看不足。迎风翠盖翻，映日锦屏矗。澹涵霞影红，浓混黛光绿。出处自有时，悠然靡羁束。苍生望霖雨，毋为滞林麓。积雪遍原野，兹山昼未消。污池与危石，皓皓成琼瑶。寒光彻疏棂，素蘤缀枯梢。出门骋遐瞩，玉柱倚层霄。樵径邈难寻，鸟声亦寂寥。何当登绝顶，旷望遗纷嚣。我昔种嘉树，封培恒究心。樵斧不敢睨，牛羊靡相侵。兹焉三十载，苍然秀穹林。乔柯拂晴昊，密叶荫閒浔。春至黛色媚，雨馀翠烟深。岂同牛山木，濯濯彼遥岑。崇冈旷且夷，种竹十馀亩。长风天际来，瑟瑟鸣不已。清音谐凤鸾，雅韵协宫徵。恍疑王子晋，吹笙碧云里。山居澹无为，尘虑净如洗。何必筦与磬，铿鍧聒人耳。玉绳丽东峰，斜月映虚牖。山僧初出定，逢逢鼍鼓吼。填然一何壮，随风落谷口。岩壑欲振摇，魑魅尽惊走。征人戒前途，耕夫趋陇亩。山翁朝慵起，辗转搔白首。村居澹无营，所需在粒食。引泉运双杵，匪藉樵青力。飙轮驶若飞，怒湍亦冲激。月明响丁丁，随风入寥泬。精凿谅天成，功利妙无迹。却忆汉阴言，赩然长太息。原田何畇畇，禾黍亦彧彧。村氓耕垦馀，往往得遗镞。云昔备闽粤，貔貅曾此宿。缅怀屯戍时，笳鼓振山谷。四海今一家，荒垒成平陆。万灶无遗踪，长林晓烟绿。双石势峍屼，山径出其间。将将如观阙，行人日往还。初疑登剑阁，一发萦岩峦。又疑出井陉，诘屈羊肠盘。吾闻长安道，车马去閒閒。驾言趣行迈，交衢鸣和銮。
倒马关
作者：何乔新
朝代：明

汉代飞狐道，今朝倒马关。危峰临晋甸，秀色接燕山。倦翮飞难度，羸骖去复还。秋高笳吹急，月冷柝声閒。路控八盘阨，溪流九折弯。鸡鸣红树里，人住白云间。牙帐冲烟湿，金戈过雨斑。戍兵劳校阅，仄径压跻攀。烽火通荒徼，尘埃变壮颜。何当归报命，玉陛簉鹓班。
偏头关书事
作者：何乔新
朝代：明

金汤天设险，形胜壮遐荒。地控黄河扼，山连紫塞长。别营貔虎卧，分阵鹳鹅翔。羽檄通西极，烽烟接朔方。降胡随畜牧，戍卒事耕桑。土屋冬偏暖，松棚夏独凉。桦林藏蛰兽，麋垄走群狼。云暗金笳急，风高铁骑强。承恩司管钥，敷德辑戎羌。德化虽无外，神州自有疆。洗兵青海上，秣马黑山阳。誓斩楼兰首，铭功答圣皇。
偶成
作者：何乔新
朝代：明

冰鉴当年重德公，近来何事大冬烘。人间未必无王佐，却认长蛇是卧龙。
元日早朝作
作者：何乔新
朝代：明

乳鸦啼散夜将阑，庭燎煌煌启九关。剑戟霜明环虎旅，衣冠云拥簉鸳班。彤闱风定闻天乐，黼座香消识圣颜。更喜捷书来粤徼，大廷行见格群蛮。
元日藩省祝寿谩成口号
作者：何乔新
朝代：明

银河星淡漏声迟，画省宵陈祝寿仪。庭燎春回红雾合，炉香风细翠烟垂。舆图万里归尧统，历数千年纪夏时。最喜太平今有象，新年民物共熙熙。
出京偶成
作者：何乔新
朝代：明

九重命下许归休，便向江头买去舟。客梦未离金阙树，乡心已逐楚江鸥。身同裴相投间乐，事异灵均去郢忧。圣德如天惭未报，回瞻紫禁思悠悠。
分题得玄鹤寿程郎中父母
作者：何乔新
朝代：明

缑岭归来骨已仙，雪衣蜕尽渐成玄。舞随苍鹿应难辨，色比青乌似更妍。高顶蒙茸含墨晕，疏翎黯黮带茶烟。华堂此日称觞处，好奏南飞荐寿筵。
初度有感时寓宁德行台
作者：何乔新
朝代：明

五年初度客中过，不似今晨感最多。先垄在盱身在粤，蓼莪咏罢泪悬河。
别同年王绣衣集句
作者：何乔新
朝代：明

我去君留可奈何，青云莫道故人多。片帆今夜又何处，独影翩翩逐逝波。头上花枝照酒卮，凤城依约更相期。九重正尔思梁栋，可向江南久别离。杨柳青青江水平，别时相顾酒如倾。何当共剪西窗烛，更与慇勤唱渭城。日暖飞花近鬓丝，相留一醉本无期。明年此日知何处，立在清朝白玉墀。
别同年王绣衣集句·其一
作者：何乔新
朝代：明

我去君留可奈何，青云莫道故人多。片帆今夜又何处，独影翩翩逐逝波。
别同年王绣衣集句·其三
作者：何乔新
朝代：明

杨柳青青江水平，别时相顾酒如倾。何当共剪西窗烛，更与慇勤唱渭城。
别同年王绣衣集句·其二
作者：何乔新
朝代：明

头上花枝照酒卮，凤城依约更相期。九重正尔思梁栋，可向江南久别离。
别同年王绣衣集句·其四
作者：何乔新
朝代：明

日暖飞花近鬓丝，相留一醉本无期。明年此日知何处，立在清朝白玉墀。
十楼怀古 其一 黄楼
作者：何乔新
朝代：明

黄河西来坤轴折，浊浪排空天欲裂。彭城老稚哀哀啼，自分阖门作鱼鳖。仁明太守眉山苏，誓以只手障其冲。指麾徒旅荷畚輂，长堤隐起如晴虹。波恬浪静民安堵，共喜更生歌且舞。九重下诏侈褒嘉，拯溺禦灾非小补。飞楼高压城之东，张筵会客何雍容。后山作铭颍滨赋，笔力直与造化争瑰雄。神游八表知何处，赢得穹碑照今古。当年舒李今何如，羁鬼啾啾泣烟雨。
十楼怀古 其七 建国楼
作者：何乔新
朝代：明

银枪已降铁枪死，建国楼倾土花紫。午沟王气澹秋烟，始信太原真有子。唐家季叶如乱蓬，茫砀云深蛇化龙。初从剧盗旋纳款，授节赐名恩宠隆。西摧强晋东迁洛，雪满纥干冻死雀。穷凶极恶甚阿瞒，况复墙茨恣淫乐。气盈志足誇成功，翚飞杰阁凌苍穹。封丘门外晋王至，阿儿血溅雕楹红。惜哉未按王敦例，剖棺戮尸示当世。何人献谄误庄宗，欲借太阿斩全义。
十楼怀古 其三 燕子楼
作者：何乔新
朝代：明

彭城城下汳水流，弭棹江皋访燕楼。画檐绣拱杳何许，但见冲烟掠水双燕愁。忆昔南阳张仆射，文武兼资擅声价。隼旟龙节涖名藩，赫奕威声震东夏。贞心姱质关家姬，姿容冠世兼能诗。明珠买得侍尊俎，击毬张宴常相随。曲房邃阁欢未足，岂料清歌成恸哭。从兹但咏柏舟诗，不唱秋娘金缕曲。十载楼中只独眠，霜晨月夜泪㳙㳙。却嗟老大浔阳妇，忍抱琵琶过别船。
十楼怀古 其三 燕子楼
作者：何乔新
朝代：明
体裁：古风

彭城城下汳水流，弭棹江皋访燕楼。画檐绣拱杳何许，但见冲烟掠水双燕愁。忆昔南阳张仆射，文武兼资擅声价。隼旟龙节涖名藩，赫奕威声震东夏。贞心姱质关家姬，姿容冠世兼能诗。明珠买得侍尊俎，击毬张宴常相随。曲房邃阁欢未足，岂料清歌成恸哭。从兹但咏柏舟诗，不唱秋娘金缕曲。十载楼中只独眠，霜晨月夜泪涓涓。却嗟老大浔阳妇，忍抱琵琶过别船。
十楼怀古 其九 柴潭楼
作者：何乔新
朝代：明

金源立国雄且武，蹴宋歼辽跨中土。岂知中叶渐陵夷，虓阚凭陵有蒙古。燕京南迁到汴京，花帽不守杏花营。黄河已失哈达死，犹欲假息悬瓠城。悬瓠额额近荆楚，京湖亦有复仇举。长围已合效鱼丽，痴心尚恃柴潭固。柴潭楼下碧漪漪，上有伏弩下潜螭。一朝决之入汝水，螭亡潭涸竟奚为。幽兰轩中苦复苦，分取遗骸藏宋圄。当年忠烈冠华夷，惟有忠臣忽斜虎。
十楼怀古 其二 竹楼
作者：何乔新
朝代：明

黄冈使君文中虎，劲气英英隘寰宇。西清东观莫容身，又拥朱轓守江渚。江云山雨昼冥冥，使君对此若为情。惊涛厌见蛟鼋舞，老树愁闻猿狖鸣。平生才名冠当世，每吐忠言禆国是。哆侈窃笑奸谄排，一身南北长如寄。使君知命不解愁，竹楼突起江之陬。笑呼斗酒酹前哲，风帆沙鸟任沉浮。仙游今在蓬莱岛，陈迹荒凉凄蔓草。我来不见楼中人，自酌寒泉荐蘋藻。
十楼怀古 其五 岳阳楼
作者：何乔新
朝代：明

飞楼百尺压城上，坐看长风掀巨浪。澄湖周回八百里，雨态烟姿千万状。倚阑一眺心茫然，三湘七泽来目前。欲呼湘女一鼓瑟，更起灵均细问天。我怀文正高平老，后乐先忧古今少。庙堂密勿能几时，遽遣行边迹如扫。又怀武穆岳将军，用兵决策如有神。楼船剪寇来此地，功成乃不保其身。英雄已矣不可问，斗酒那能散孤闷。欲乘玄凤上九嶷，还就重华诉忠愤。
十楼怀古 其八 文选楼
作者：何乔新
朝代：明

汉江绿绕南雍州，败瓦颓垣江上头。荛儿牧竖笑相语，云是昭明文选楼。昭明好学无与比，斗鸡肯效诸王戏。古今作者浩如烟，欲选雄浑垂万世。旁搜陶谢曹刘诗，细阅班扬贾马辞。明珠溢目取照乘，夷玉在序收悬藜。江蓠沅芷萃灵囿，亦有殷彝及周卣。谁云小儿强解事，作者藉之传不朽。江陵典籍亦已多，七官文字勤搜罗。当时不作选萃计，化作飞烟奈尔何。
十楼怀古 其六 庾公楼
作者：何乔新
朝代：明

庾楼昔日瞰江渚，高栋危阑撼风雨。年深倾圮成荒丘，月冷芦汀啼杜宇。庾公潇洒清谈人，连辉椒掖秉国均。寡谋轻启历阳衅，临难鼠窜私其身。寇平尚幸免诛殛，犹秉旌旄镇南国。神州未复边骑骄，拥众何当剪仇敌。当时参佐殷谢徒，啸咏风月无远图。楼中开宴挥玉麈，志识仅比牧猪奴。九原冥冥不可作，云散太虚水归壑。庐山飞瀑和雨来，似为元规洗馀恶。
十楼怀古 其十 筹边楼
作者：何乔新
朝代：明

元和相国有贤子，仗钺拥麾镇西鄙。朱甍翠瓦构危楼，徼外闻声尽风靡。楼中粉壁图江山，南楼羌僰西吐蕃。不须聚米著形势，阨塞尽归指顾间。维州向化首来服，凛凛威声震殊俗。可怜相府妒成功，执送蕃酋逞残酷。谁为此策奇章公，不恤国是心匪忠。马公反复义利辨，此论未知吾不从。雄姿伟略今安在，髣髴丹青见风采。忠贞世笃能几人，独立风前增感慨。
十楼怀古 其四 黄鹤楼
作者：何乔新
朝代：明

黄鹤高楼渺烟雾，黄鹤飘飘不知处。我曾凌风登此楼，但见苍茫汉阳树。我闻羽士徐佐卿，化为黄鹤朝太清。云衢偶尔中金镞，戛然惊飞入杳冥。锦袍仙人昔曾到，醉眼摩挲睨晴昊。倚阑招鹤鹤不来，槌碎琼楼委荒草。楼前大别高崔嵬，楼下长江滚滚来。仲谋孟德今何在，空遗陈迹后人哀。我本芙容城里客，谪在尘寰归未得。月明黄鹤倘来归，便欲乘之溯空碧。
十楼怀古·黄楼
作者：何乔新
朝代：明

黄河西来坤轴折，浊浪排空天欲裂。彭城老稚哀哀啼，自分阖门作鱼鳖。仁明太守眉山苏，誓以只手障其冲。指麾徒旅荷畚輂，长堤隐起如晴虹。波恬浪静民安堵，共喜更生歌且舞。九重下诏侈褒嘉，拯溺禦灾非小补。飞楼高压城之东，张筵会客何雍容。后山作铭颍滨赋，笔力直与造化争瑰雄。神游八表知何处，赢得穹碑照今古。当年舒李今何如，羁鬼啾啾泣烟雨。黄冈使君文中虎，劲气英英隘寰宇。西清东观莫容身，又拥朱轓守江渚。江云山雨昼冥冥，使君对此若为情。惊涛厌见蛟鼋舞，老树愁闻猿狖鸣。平生才名冠当世，每吐忠言禆国是。哆侈窃笑奸谄排，一身南北长如寄。使君知命不解愁，竹楼突起江之陬。笑呼斗酒酹前哲，风帆沙鸟任沉浮。仙游今在蓬莱岛，陈迹荒凉凄蔓草。我来不见楼中人，自酌寒泉荐蘋藻。彭城城下汳水流，弭棹江皋访燕楼。画檐绣拱杳何许，但见冲烟掠水双燕愁。忆昔南阳张仆射，文武兼资擅声价。隼旟龙节涖名藩，赫奕威声震东夏。贞心姱质关家姬，姿容冠世兼能诗。明珠买得侍尊俎，击毬张宴常相随。曲房邃阁欢未足，岂料清歌成恸哭。从兹但咏柏舟诗，不唱秋娘金缕曲。十载楼中只独眠，霜晨月夜泪㳙㳙。却嗟老大浔阳妇，忍抱琵琶过别船。黄鹤高楼渺烟雾，黄鹤飘飘不知处。我曾凌风登此楼，但见苍茫汉阳树。我闻羽士徐佐卿，化为黄鹤朝太清。云衢偶尔中金镞，戛然惊飞入杳冥。锦袍仙人昔曾到，醉眼摩挲睨晴昊。倚阑招鹤鹤不来，槌碎琼楼委荒草。楼前大别高崔嵬，楼下长江滚滚来。仲谋孟德今何在，空遗陈迹后人哀。我本芙容城里客，谪在尘寰归未得。月明黄鹤倘来归，便欲乘之溯空碧。飞楼百尺压城上，坐看长风掀巨浪。澄湖周回八百里，雨态烟姿千万状。倚阑一眺心茫然，三湘七泽来目前。欲呼湘女一鼓瑟，更起灵均细问天。我怀文正高平老，后乐先忧古今少。庙堂密勿能几时，遽遣行边迹如扫。又怀武穆岳将军，用兵决策如有神。楼船剪寇来此地，功成乃不保其身。英雄已矣不可问，斗酒那能散孤闷。欲乘玄凤上九嶷，还就重华诉忠愤。庾楼昔日瞰江渚，高栋危阑撼风雨。年深倾圮成荒丘，月冷芦汀啼杜宇。庾公潇洒清谈人，连辉椒掖秉国均。寡谋轻启历阳衅，临难鼠窜私其身。寇平尚幸免诛殛，犹秉旌旄镇南国。神州未复边骑骄，拥众何当剪仇敌。当时参佐殷谢徒，啸咏风月无远图。楼中开宴挥玉麈，志识仅比牧猪奴。九原冥冥不可作，云散太虚水归壑。庐山飞瀑和雨来，似为元规洗馀恶。银枪已降铁枪死，建国楼倾土花紫。午沟王气澹秋烟，始信太原真有子。唐家季叶如乱蓬，茫砀云深蛇化龙。初从剧盗旋纳款，授节赐名恩宠隆。西摧强晋东迁洛，雪满纥干冻死雀。穷凶极恶甚阿瞒，况复墙茨恣淫乐。气盈志足誇成功，翚飞杰阁凌苍穹。封丘门外晋王至，阿儿血溅雕楹红。惜哉未按王敦例，剖棺戮尸示当世。何人献谄误庄宗，欲借太阿斩全义。汉江绿绕南雍州，败瓦颓垣江上头。荛儿牧竖笑相语，云是昭明文选楼。昭明好学无与比，斗鸡肯效诸王戏。古今作者浩如烟，欲选雄浑垂万世。旁搜陶谢曹刘诗，细阅班扬贾马辞。明珠溢目取照乘，夷玉在序收悬藜。江蓠沅芷萃灵囿，亦有殷彝及周卣。谁云小儿强解事，作者藉之传不朽。江陵典籍亦已多，七官文字勤搜罗。当时不作选萃计，化作飞烟奈尔何。金源立国雄且武，蹴宋歼辽跨中土。岂知中叶渐陵夷，虓阚凭陵有蒙古。燕京南迁到汴京，花帽不守杏花营。黄河已失哈达死，犹欲假息悬瓠城。悬瓠额额近荆楚，京湖亦有复仇举。长围已合效鱼丽，痴心尚恃柴潭固。柴潭楼下碧漪漪，上有伏弩下潜螭。一朝决之入汝水，螭亡潭涸竟奚为。幽兰轩中苦复苦，分取遗骸藏宋圄。当年忠烈冠华夷，惟有忠臣忽斜虎。元和相国有贤子，仗钺拥麾镇西鄙。朱甍翠瓦构危楼，徼外闻声尽风靡。楼中粉壁图江山，南楼羌僰西吐蕃。不须聚米著形势，阨塞尽归指顾间。维州向化首来服，凛凛威声震殊俗。可怜相府妒成功，执送蕃酋逞残酷。谁为此策奇章公，不恤国是心匪忠。马公反复义利辨，此论未知吾不从。雄姿伟略今安在，髣髴丹青见风采。忠贞世笃能几人，独立风前增感慨。
十禽言
作者：何乔新
朝代：明

行不得也哥哥山，有貙虎水有蛟鼍。铦牙利爪竞塞路，仗剑欲往谁敢过。劝君归来且高卧，苦竹冈头安乐多。不如归去，人生多被功名误。宦成名遂能知足，自昔惟推疏太傅。莱公再相老不归，可怜远谪崖州户。蕲州鬼，谠论从来多逆耳。有言逆耳奈若何，罢官远窜南荒死。当时谀佞非不多，端笏朝堂相天子。脱布裤，杼轴已空那得布。旧裤绽裂愿脱之，新裤家贫谁与做。剥肤椎髓何纷然，循吏今无廉叔度。婆饼焦，不逢乐岁逢玄枵。囷仓久空儿索饼，啼饥满屋声哓哓。马粪火中且煨面，敢望当年炼火烧。提壶芦，相携共向黄公垆。竹叶青兮秋露白，问君所嗜为君沽。一杯一曲莫辞醉，重来愁听笛声孤。泥滑滑，积雨初晴天又雪。泥深路滑雪更寒，两足凌兢尽流血。可怜马上谁家郎，醉拥貂裘却嫌热。割茆过荒，今年饥歉不可当。割得茆来何所用，卖与巨室换糇粮。只愁野烧茆又尽，儿啼妻泣泪浪浪。得过且过，知几安分终无祸。风和莫诧文羽鲜，雪冷休惭氄毛堕。故侯还卖青门瓜，相君曾向牛衣卧。婆婆缫丝，缫得五采光陆离。织成山龙与藻火，献诸紫禁供朝衣。祀汾封岱总宜服，不须山茧贡莱夷。
十禽言·其一
作者：何乔新
朝代：明

行不得也哥哥山，有貙虎水有蛟鼍。铦牙利爪竞塞路，仗剑欲往谁敢过。劝君归来且高卧，苦竹冈头安乐多。
十禽言·其七
作者：何乔新
朝代：明

泥滑滑，积雨初晴天又雪。泥深路滑雪更寒，两足凌兢尽流血。可怜马上谁家郎，醉拥貂裘却嫌热。
十禽言·其三
作者：何乔新
朝代：明

蕲州鬼，谠论从来多逆耳。有言逆耳奈若何，罢官远窜南荒死。当时谀佞非不多，端笏朝堂相天子。
十禽言·其九
作者：何乔新
朝代：明

得过且过，知几安分终无祸。风和莫诧文羽鲜，雪冷休惭氄毛堕。故侯还卖青门瓜，相君曾向牛衣卧。
十禽言·其二
作者：何乔新
朝代：明

不如归去，人生多被功名误。宦成名遂能知足，自昔惟推疏太傅。莱公再相老不归，可怜远谪崖州户。
十禽言·其五
作者：何乔新
朝代：明

婆饼焦，不逢乐岁逢玄枵。囷仓久空儿索饼，啼饥满屋声哓哓。马粪火中且煨面，敢望当年炼火烧。
十禽言·其八
作者：何乔新
朝代：明

割茆过荒，今年饥歉不可当。割得茆来何所用，卖与巨室换糇粮。只愁野烧茆又尽，儿啼妻泣泪浪浪。
十禽言·其六
作者：何乔新
朝代：明

提壶芦，相携共向黄公垆。竹叶青兮秋露白，问君所嗜为君沽。一杯一曲莫辞醉，重来愁听笛声孤。
十禽言·其十
作者：何乔新
朝代：明

婆婆缫丝，缫得五采光陆离。织成山龙与藻火，献诸紫禁供朝衣。祀汾封岱总宜服，不须山茧贡莱夷。
十禽言·其四
作者：何乔新
朝代：明

脱布裤，杼轴已空那得布。旧裤绽裂愿脱之，新裤家贫谁与做。剥肤椎髓何纷然，循吏今无廉叔度。
南郊陪祭
作者：何乔新
朝代：明

圣朝奠璧礼圜丘，万炬飞光映冕旒。斋殿云深清漏迥，燎坛风暖瑞烟浮。灵祗分献多儒硕，辇路群趋尽彻侯。湖海愚臣忝陪祀，愧无词赋颂鸿休。
双桂堂为秋官李时赐赋
作者：何乔新
朝代：明

西台使君人中龙，气酣飞上广寒宫。爱此宫中双桂树，翠蕤金粟何玲珑。移得灵根下仙陌，素娥含情不敢惜。画兰文砌重栽培，日倚胡床玩芳色。谢家兰砌谩驰声，王氏槐堂未足荣。风起似闻环佩响，月明恍若蛟龙争。使君二子更岐㠜，蚤岁联翩登桂籍。仲兮金榜久蜚声，伯也云衢方振翼。桂兮桂兮德之符，岂同凡木空扶疏。炎风苦雨慎封植，待作明堂欂与栌。
双桂堂为秋官李时赐赋
作者：何乔新
朝代：明
体裁：古风

西台使君人中龙，气酣飞上广寒宫。爱此宫中双桂树，翠蕤金粟何玲珑。移得灵根下仙陌，素娥含情不敢惜。画兰文砌重栽培，日倚胡床玩芳色。谢家兰砌谩驰声，王氏槐堂未足荣。风起似闻环佩响，月明恍若蛟龙争。使君二子更岐嶷，蚤岁联翩登桂籍。仲兮金榜久蜚声，伯也云衢方振翼。桂兮桂兮德之符，岂同凡木空扶疏。炎风苦雨慎封植，待作明堂欂与栌。
发建昌别会同智同二犹子
作者：何乔新
朝代：明

汝辈应怜济叔痴，相携追送楚江湄。离歌莫慰离愁恶，别酒那禁别泪垂。疲马欲归还恋恋，孤舟将发更迟迟。临岐不尽丁宁嘱，好读斯干棣萼诗。
和安道宪副颍阳元日述怀
作者：何乔新
朝代：明

行台吏散昼无哗，此处停骖即是家。古柏每怜含晚翠，枯荄渐觉换春华。寿觞香泛金茎露，瑞雪寒凝玉树花。却笑病躯偏冗迫，晨兴不待玉衡斜。病起那堪燕雀哗，式微歌罢苦思家。梁公尚不知师德，介甫惟闻荐子华。世事悠悠蕉下鹿，人情淡漠雾中花。鄱湖西去先庐在，归梦时穿竹径斜。
和安道宪副颍阳元日述怀·其一
作者：何乔新
朝代：明

行台吏散昼无哗，此处停骖即是家。古柏每怜含晚翠，枯荄渐觉换春华。寿觞香泛金茎露，瑞雪寒凝玉树花。却笑病躯偏冗迫，晨兴不待玉衡斜。
和安道宪副颍阳元日述怀·其二
作者：何乔新
朝代：明

病起那堪燕雀哗，式微歌罢苦思家。梁公尚不知师德，介甫惟闻荐子华。世事悠悠蕉下鹿，人情淡漠雾中花。鄱湖西去先庐在，归梦时穿竹径斜。
和高居正秋台斋宿韵
作者：何乔新
朝代：明

亲承圣语下瑶台，斋阁同携襆被来。茶瀹龙团閒啸咏，香凝燕寝喜追陪。起看紫极璿杓转，坐待彤庭玉钥开。欲写芜词赓绝唱，愧非汝士轶群才。
商王河亶甲庙
作者：何乔新
朝代：明

迁国启雄图，遗灵食旧墟。明禋来郡邑，祷赛走樵渔。德业三宗后，丹青百祀馀。乐天嗟已矣，谁为补亡书。
喜雨诗
作者：何乔新
朝代：明

翩翩鸿雁正哀鸣，谁把天瓢此夕倾。稻畎青回春意足，蘋池水长晓波清。残民已有生成望，委巷初闻笑语声。愧我西来无寸补，载歌周雅颂皇明。屏翳驱云昼不开，龙瓢滴滴自天来。才看白练垂檐隙，忽报银河落涧隈。嫠妇从今收滞穗，田家无复叹污莱。朝来默听民歌颂，尽道皇仁被九垓。天心允协帝心仁，一雨祁祁慰我民。润洽枯荄含秀色，凉生远树绝熇尘。污池喜听蛙声闹，荒圃惊看菜甲新。只恐户曹徵税急，遗黎依旧走逡逡。
喜雨诗·其一
作者：何乔新
朝代：明

翩翩鸿雁正哀鸣，谁把天瓢此夕倾。稻畎青回春意足，蘋池水长晓波清。残民已有生成望，委巷初闻笑语声。愧我西来无寸补，载歌周雅颂皇明。
喜雨诗·其三
作者：何乔新
朝代：明

天心允协帝心仁，一雨祁祁慰我民。润洽枯荄含秀色，凉生远树绝熇尘。污池喜听蛙声闹，荒圃惊看菜甲新。只恐户曹徵税急，遗黎依旧走逡逡。
喜雨诗·其二
作者：何乔新
朝代：明

屏翳驱云昼不开，龙瓢滴滴自天来。才看白练垂檐隙，忽报银河落涧隈。嫠妇从今收滞穗，田家无复叹污莱。朝来默听民歌颂，尽道皇仁被九垓。
坐客有谈兵者纵横无穷谩成一绝以警之
作者：何乔新
朝代：明

赵括谈兵世鲜伦，长平一败血成津。谁知蹙项安刘者，却是当时重厚人。
夏夜独坐
作者：何乔新
朝代：明

炎宵苦烦燠，燕坐绿树阴。凉飔天际来，朗月照我襟。幽怀郁未展，忼慷抚鸣琴。初弹龟山操，再奏猗兰吟。曲尽长太息，悠悠孰知音。俚耳厌苦淡，新声竞哀淫。怀哉荷蒉者，犹识宣尼心。
夜坐感怀
作者：何乔新
朝代：明

独坐无谁语，寒灯伴寂寥。敝衾愁夜卧，疲马怯晨朝。往事嗟何及，新忧郁未消。何当解尘鞅，泉石自逍遥。
太宰介庵先生以诗饥别用原韵奉答
作者：何乔新
朝代：明

晓拜彤墀出帝城，寒江归去结鸥盟。秋兰萧艾何香臭，蝉翼黄钟孰重轻。滕甫未应为恶党，休文非必是狂生。于今谁秉春秋笔，忠佞廉贪好细评。谢病连年叩紫宸，挂冠今喜作閒人。思莼正值新秋候，种豆还期故里春。忧国独怜君实切，论交谁似景仁真。炎风朔雪烦调燮，珍重当朝社稷臣。晓纳牙牌别禁城，竹梅拟结岁寒盟。君恩何啻万钧重，行旅从来一叶轻。誓保忠贞全晚节，肯求温饱负平生。鹤山未必非君子，成大如何敢妄评。冠盖追随出拱宸，知几已后鲙鲈人。黄花烂熳东篱晚，紫蕨离披别墅春。谁识张汤多变诈，自怜汲黯任天真。归与且饱鱼羹饭，休论忠臣与佞臣。
太宰介庵先生以诗饥别用原韵奉答·其一
作者：何乔新
朝代：明

晓拜彤墀出帝城，寒江归去结鸥盟。秋兰萧艾何香臭，蝉翼黄钟孰重轻。滕甫未应为恶党，休文非必是狂生。于今谁秉春秋笔，忠佞廉贪好细评。
太宰介庵先生以诗饥别用原韵奉答·其三
作者：何乔新
朝代：明

晓纳牙牌别禁城，竹梅拟结岁寒盟。君恩何啻万钧重，行旅从来一叶轻。誓保忠贞全晚节，肯求温饱负平生。鹤山未必非君子，成大如何敢妄评。
太宰介庵先生以诗饥别用原韵奉答·其二
作者：何乔新
朝代：明

谢病连年叩紫宸，挂冠今喜作閒人。思莼正值新秋候，种豆还期故里春。忧国独怜君实切，论交谁似景仁真。炎风朔雪烦调燮，珍重当朝社稷臣。
太宰介庵先生以诗饥别用原韵奉答·其四
作者：何乔新
朝代：明

冠盖追随出拱宸，知几已后鲙鲈人。黄花烂熳东篱晚，紫蕨离披别墅春。谁识张汤多变诈，自怜汲黯任天真。归与且饱鱼羹饭，休论忠臣与佞臣。
太师定兴张忠烈王既葬嗣子英国公懋以宗伯丘先生所作平交南录勒石坟前未几队道产芝一本人以为忠孝所感
作者：何乔新
朝代：明

圣代开昌运，名邦产伟人。气钟嵩洛秀，材轶鄂褒伦。授钺燕山曲，宣威瀚海滨。云随征骑动，雪晃战袍新。紫塞咸归款，乌蛮尽效珍。疏封名数重，颁禄宠光频。狂猘侵南鄙，天兵出粤垠。先机弘将略，不杀体皇仁。鹅鹳咸关隘，楼船富水津。蝥弧来靡靡，象阵走踆踆。仗节诛凶竖，飞章谕叛民。穷边皆感化，幽谷总回春。略地过铜柱，班师觐紫宸。节旄加将校，锡赉逮宗姻。史阁监脩日，经筵侍讲辰。岂徒兼节制，更喜展经纶。虓阚周方叔，忧勤汉祭遵。临戎常暨暨，接士每申申。胡马俄南牧，皇舆又北巡。誓将歼颉利，志欲殄军臣。杀气凌孤垒，腥风鼓战尘。平生思殉国，此日竟捐身。锡爵分玄社，铭功勒翠珉。殊恩宜世享，嘉应亦骈臻。隧道平如砥，华芝烂若银。润含晨露重，色映曙霞匀。斋室歌灵瑞，新丰表孝纯。庆源方混混，奕世画麒麟。
子弟廷祺园中紫牡丹盛开邀予赏之醉后赋二律以识其事时弘治八年二月廿二日也
作者：何乔新
朝代：明

看花几见洛阳春，魏紫嫣然迥绝伦。玉板每惭攀逸驾，鹤翎无计避芳尘。香同荀令携来好，色似韩湘染未匀。今日对花须尽醉，黄荃画里本非真。前身应是紫薇郎，化作名花擅国香。初讶晓烟笼翠幄，忽疑甘露沁霞觞。灵根浅映兰芽嫩，秾艳微涵歙砚光。世代祗今怜间色，谁脩花谱续欧阳。
子弟廷祺园中紫牡丹盛开邀予赏之醉后赋二律以识其事时弘治八年二月廿二日也·其二
作者：何乔新
朝代：明

前身应是紫薇郎，化作名花擅国香。初讶晓烟笼翠幄，忽疑甘露沁霞觞。灵根浅映兰芽嫩，秾艳微涵歙砚光。世代祗今怜间色，谁脩花谱续欧阳。
安陆道中见老马僵卧为之慨然赋二律纪之
作者：何乔新
朝代：明

龙媒天厩种，老去力何衰。霜重银蹄裂，天寒玉箸垂。华阳怀茂草，汧陇想青池。千里心犹在，驽骀莫浪欺。壮岁从飞将，横驰北戍边。暮营呜咽水，晓饮鸊鹈泉。曾逐乌骓死，仍驱赭汗旋。风霜筋力惫，僵卧楚山前。
安陆道中见老马僵卧为之慨然赋二律纪之·其一
作者：何乔新
朝代：明

龙媒天厩种，老去力何衰。霜重银蹄裂，天寒玉箸垂。华阳怀茂草，汧陇想青池。千里心犹在，驽骀莫浪欺。
安陆道中见老马僵卧为之慨然赋二律纪之·其二
作者：何乔新
朝代：明

壮岁从飞将，横驰北戍边。暮营呜咽水，晓饮鸊鹈泉。曾逐乌骓死，仍驱赭汗旋。风霜筋力惫，僵卧楚山前。
宋玉宅
作者：何乔新
朝代：明

旧宅萧条泮水隅，骚人曾此托幽居。荒台日暮无行雨，废圃春深有揭车。茂树櫹椮摇落后，姱辞曭朗变风馀。巫阳歌罢秋天迥，应有遗魂返故墟。
宪副郁公回速追饥不及诗以寄之
作者：何乔新
朝代：明

故人应怕醉离亭，五鼓驱车出邓城。茅店鸡声霜气重，荒途马色月华明。开尊寂寞孤吟倦，隐几萧条百感生。遥想行台宵弭节，岭云江树不胜情。
宪副郁公惠青布及诗酬以白纻并赋诗答之
作者：何乔新
朝代：明

湘川别后几星霜，青布慇勤远寄将。展玩尚涵江气润，裁成长带淀花香。诗人莫刺蜉蝣羽，骚客空誇薜荔裳。白纻愧非琼玖报，池亭聊用纳新凉。
宫词
作者：何乔新
朝代：明

绣阁香风暖，珠帘曙景迟。倦吹青玉管，愁咏白华诗。清漏惊宵梦，流莺动夕思。羊车幸何处，盐竹谩纷披。
宾筵留咏谢内翰杨先生
作者：何乔新
朝代：明

銮坡退直共论文，华馆从容日又曛。碧瓮酒分仙掌露，紫檀香袅博山云。黄柑锦荔皆珍味，玉麈缃编总异闻。鄙劣每惭知遇厚，但歌既醉颂夫君。
宿普门寺次都宪副韵
作者：何乔新
朝代：明

画壁丹青古，祗园竹树深。花香来别涧，松翠堕危岑。云暝龙归钵，天空鹤度林。老怀清似洗，不愧古禅心。鸣驺过谷口，遥望梵宫深。弭节穿金涧，看云度碧岑。钟声晨出壑，锡影暮归林。坐觉诸尘寂，悠悠水月心。宝刹新营日，贤藩宠佑增。沉檀攽内帑，衣钵属名僧。清梵和天籁，禅心映佛灯。虎丘推胜境，空有塔层层。一宿空王宇，悽然百感增。素餐惭省职，高卧羡山僧。问俗晨纡辔，观书夜对灯。故园何处是，梦绕碧云层。
宿普门寺次都宪副韵·其一
作者：何乔新
朝代：明

画壁丹青古，祗园竹树深。花香来别涧，松翠堕危岑。云暝龙归钵，天空鹤度林。老怀清似洗，不愧古禅心。
宿普门寺次都宪副韵·其三
作者：何乔新
朝代：明

宝刹新营日，贤藩宠佑增。沉檀攽内帑，衣钵属名僧。清梵和天籁，禅心映佛灯。虎丘推胜境，空有塔层层。
宿普门寺次都宪副韵·其二
作者：何乔新
朝代：明

鸣驺过谷口，遥望梵宫深。弭节穿金涧，看云度碧岑。钟声晨出壑，锡影暮归林。坐觉诸尘寂，悠悠水月心。
宿普门寺次都宪副韵·其四
作者：何乔新
朝代：明

一宿空王宇，悽然百感增。素餐惭省职，高卧羡山僧。问俗晨纡辔，观书夜对灯。故园何处是，梦绕碧云层。
寒食郊行书所见
作者：何乔新
朝代：明

破帽飘飘白发垂，日斜醉饱意施施。归家尚作骄人态，不记墦间乞食时。
寿俞进士母
作者：何乔新
朝代：明

光风吹绿瀛洲草，玉树琼芝绕庭好。北堂清昼寿筵开，青鸟双飞下蓬岛。座中阿母西池仙，霞光满面霜满颠。庭前八子皆秀好，就中一子尤称贤。去年对策金銮殿，黄封曾醉琼林宴。今年谒告归故乡，正值高堂气葱茜。天香两袖宫袍碧，起舞尊前劝云液。但令阿母一开颜，不管乌纱渐欹侧。宜男花暖春正长，凤翎鹄觜含晴光。愿祝慈颜似花好，年年此日荐霞觞。
寿徐主事父母
作者：何乔新
朝代：明

金鸡喔喔华堂曙，佳气葱葱蔼如雾。凤笙吹空奏灵鼓，五采斑斓纷起舞。座中仙翁蓬莱客，烱烱双瞳湛秋碧。北堂况是瑶池仙，鹤发萧萧映珠翟。餐玉曾传却老方，姓名已入丹台藏。圣皇推恩加宠锡，金函宝敕颁明光。长庚煌煌光照户，花底张筵列尊俎。新词唱彻鹤南飞，笑吸仙人掌中露。小鬟吹笙隔云屏，却疑便是董双成。仙家元只在人世，何须泛海求蓬瀛。贤郎久著金闺籍，翘首白云归未得。愿椿不老萱长存，年年岁岁承天泽。
寿杨内翰母作
作者：何乔新
朝代：明

华屋笙歌晓漏迟，露香庭戺烂金芝。正当北阙推恩日，又是南山祝寿时。慈竹影涵瑶席润，灵萱花映翠冠垂。阳冈采凤方高翥，分得黄封荐玉卮。
将之福清过南台偶成
作者：何乔新
朝代：明

宿雨初收绝点埃，煌煌凤节出南台。长林怪鸟啼犹急，孤屿妖氛郁未开。减灶谩怀虞诩策，运筹谁是子房才。薇垣诸老方盘乐，肯念嗷嗷鸿雁来。
小轩夕坐归思浩然
作者：何乔新
朝代：明

阅尽人间是与非，乡心恋恋北山薇。坐怜黄菊霜前老，笑指閒云雨后归。已学庄生齐得丧，懒从詹尹卜从违。归欤袖却屠龙手，重向江头访钓矶。
山亭瑞香次宗源韵
作者：何乔新
朝代：明

翠袖珠翘吐异香，不随群卉竞春阳。名园台榭今馀几，得似山亭晚更芳。
山居观物偶成作
作者：何乔新
朝代：明

风暖空庭草色青，门如市处不曾生。閒中玩物窥天意，始悟春风也世情。双燕应怀旧主人，巡檐缉垒往来频。却嗟老圃春光暮，黄蝶纷飞过别邻。风和日丽百花香，坐看游蜂酿蜜忙。扰扰营营空自苦，蜜成端的是谁尝。灵乌噭噭集林端，浪惹群儿竞射弹。何似黄鹂逞娇舌，游人听罢有馀欢。
山居观物偶成作·其一
作者：何乔新
朝代：明

风暖空庭草色青，门如市处不曾生。閒中玩物窥天意，始悟春风也世情。
山居观物偶成作·其三
作者：何乔新
朝代：明

风和日丽百花香，坐看游蜂酿蜜忙。扰扰营营空自苦，蜜成端的是谁尝。
山居观物偶成作·其二
作者：何乔新
朝代：明

双燕应怀旧主人，巡檐缉垒往来频。却嗟老圃春光暮，黄蝶纷飞过别邻。
山居观物偶成作·其四
作者：何乔新
朝代：明

灵乌噭噭集林端，浪惹群儿竞射弹。何似黄鹂逞娇舌，游人听罢有馀欢。
山西大饥人相食哀叹之馀谩成一律
作者：何乔新
朝代：明

春风不入野人家，白骨如丘事可嗟。小瓮满储彭越醢，轻车稳载德光羓。头颅无复归黄壤，腥腐犹能饱暮鸦。立马邮亭倍惆怅，几行老泪洒烟霞。
嵇侍中庙
作者：何乔新
朝代：明

华林怒蛙鸣，桂寝南风竞。五王弄戈鋋，宫阙烟尘暝。英英嵇侍中，忠谊本天性。当其徵起时，捐躯计已定。伤哉荡阴战，鼓衰将亦病。狡童犯属车，王旅忽奔迸。仆姑集帝躬，六玺堕深阱。公焉岂不佳，见危思授命。凶渠何咆哮，曳公斫其颈。血流湔帝裾，藻火互相映。年深化碧草，萋萋纷被径。公名耿不磨，屹与华崧并。至今荡东门，庙貌严且正。我来款灵宇，蘋藻载将敬。韩原驱车驰，成臼载孥泳。郑诛非滥刑，亹免实天□。思公不可作，临风发高咏。
巡黄花镇
作者：何乔新
朝代：明

驱车出东郭，行行指边城。是时岁向暮，阴霭昼晦冥。惊风号枯柯，寒鸟鸣嘤嘤。中官候道左，边帅戎服迎。旌旂分旖旎，剑戟亦纵横。阅兵黄花镇，驻节驴安营。山路石确确，断溪冰始凝。羸马鞭不前，仆从皆涕零。昔贤畏险道，我胡不自宁。边氛正澒洞，讵敢惮遐征。三陟记严寒，尚虑稽王程。安得霍嫖姚，一扫边尘清。
平林十章送宪使钱廷珍赴任
作者：何乔新
朝代：明

菀彼平林，言秣我马。君子于征，言饯于野。旨酒维醹，嘉殽维旅。群公具来，爰兹出祖。于维君子，武肃之胄。金券玉册，勋庸维旧。庆泽攸钟，德音是茂。克缵前休，维邦之秀。有豸斯冠，有绣斯服。为皇荩臣，宪度是饬。汾水之曲，梁山之麓。驷牡騑騑，爰咨爰度。闽海茫茫，有廓其疆。皇命荩臣，式是南邦。毋茹其柔，毋吐其刚。以佐肤使，惠我远氓。龙节煌煌，鸾声玱玱。绣衣孔扬，戾于海邦。孰为豺兕，我斧其吭。孰为鸿雁，我哺之粮。敷政维公，有严有容。惠于神人，罔怨罔恫。相彼蓼萧，零露浓浓。淑尔君子，宠禄攸崇。巀彼滇城，南控金齿。肤使来临，戎夏咸喜。乃激乃扬，有纪有纲。孰为民痏，宪度孔明。黑水南注，维禹之绩。于皇有命，往宣我泽。是绥是附，百蛮无侮。厥篚大贝，归于天府。嘤嘤者鸟，求其友声。念我良友，中心怦怦。点苍苍苍，昆明洋洋。愿言从之，道阻且长。肃肃皇命，维公将之。悠悠我思，何日忘之。矢此颂歌，式昭德音。令德不忘，以慰我心。
平林十章送宪使钱廷珍赴任
作者：何乔新
朝代：明
体裁：四言诗

菀彼平林，言秣我马。君子于征，言饯于野。旨酒维醹，嘉殽维旅。群公具来，爰兹出祖。（一章）于维君子，武肃之胄。金券玉册，勋庸维旧。庆泽攸钟，德音是茂。克缵前休，维邦之秀。（二章）有豸斯冠，有绣斯服。为皇荩臣，宪度是饬。汾水之曲，梁山之麓。驷牡騑騑，爰咨爰度。（三章）闽海茫茫，有廓其疆。皇命荩臣，式是南邦。毋茹其柔，毋吐其刚。以佐肤使，惠我远氓。（四章）龙节煌煌，鸾声玱玱。绣衣孔扬，戾于海邦。孰为豺兕，我斧其吭。孰为鸿雁，我哺之粮。（五章）敷政维公，有严有容。惠于神人，罔怨罔恫。相彼蓼萧，零露浓浓。淑尔君子，宠禄攸崇。（六章）巀彼滇城，南控金齿。肤使来临，戎夏咸喜。乃激乃扬，有纪有纲。孰为民痏，宪度孔明。（七章）黑水南注，维禹之绩。于皇有命，往宣我泽。是绥是附，百蛮无侮。厥篚大贝，归于天府。（八章）嘤嘤者鸟，求其友声。念我良友，中心怦怦。点苍苍苍，昆明洋洋。愿言从之，道阻且长。（九章）肃肃皇命，维公将之。悠悠我思，何日忘之。矢此颂歌，式昭德音。令德不忘，以慰我心。（十章）
平陆所见
作者：何乔新
朝代：明

被苫藉草倚颓垣，父啖儿尸祖啖孙。一段民风堪入画，写生只欠郑监门。
廷珍宪副以诗贺予平寇次韵答之
作者：何乔新
朝代：明

绿林妖祲喜初收，画毂归来得自由。野戍花深无战戟，平田草绿有耕牛。成功自愧非彬甫，忧国谁怜似子牟。多谢故人传秀句，琼瑶乏报祗增羞。
弘治三年春三月望上御奉天殿亲策天下贡士命公卿及文学之臣赴东阁读卷都宪屠公赋诗以纪盛事诸公相属和之仆忝同事谨步严韵不自知狗尾续貂之不可也
作者：何乔新
朝代：明

御柳低垂禁苑春，临轩又睹缛仪新。群英献策陈王道，诸老赓歌颂帝仁。待漏金门晨整佩，论文玉署昼垂绅。连宵襆被容台宿，遥望奎光映紫宸。天子龙飞海宇春，盛时典礼喜重新。文华读卷瞻天表，楮币颁恩荷圣仁。光溢金卮分御醴，香浮宝鼎散朝绅。得贤深为皇家喜，曳履从容出禁宸。
弘治三年春三月望上御奉天殿亲策天下贡士命公卿及文学之臣赴东阁读卷都宪屠公赋诗以纪盛事诸公相属和之仆忝同事谨步严韵不自知狗尾续貂之不可也·其一
作者：何乔新
朝代：明

御柳低垂禁苑春，临轩又睹缛仪新。群英献策陈王道，诸老赓歌颂帝仁。待漏金门晨整佩，论文玉署昼垂绅。连宵襆被容台宿，遥望奎光映紫宸。
弘治三年春三月望上御奉天殿亲策天下贡士命公卿及文学之臣赴东阁读卷都宪屠公赋诗以纪盛事诸公相属和之仆忝同事谨步严韵不自知狗尾续貂之不可也·其二
作者：何乔新
朝代：明

天子龙飞海宇春，盛时典礼喜重新。文华读卷瞻天表，楮币颁恩荷圣仁。光溢金卮分御醴，香浮宝鼎散朝绅。得贤深为皇家喜，曳履从容出禁宸。
张先生升谪后复职
作者：何乔新
朝代：明

垂老穷边众所悲，赐环何幸沐恩私。受廛已脱新编籍，振铎还为后学师。座隐青毡朝结课，香凝绛帐昼哦诗。不须更续投湘赋，好咏菁莪乐盛时。
归田后连得二子秋官郁君以诗相贺次韵答之
作者：何乔新
朝代：明

垂老㷀㷀每自怜，双雏初乳却欢然。窦家骥凤虽难比，白傅文章幸有传。稍喜阶前瑶草秀，敢誇掌上宝珠圆。山间汤饼无兼味，聊和新诗侑庆筵。静倚松窗感物华，平生踪迹半天涯。蜀秦鸟道频驰传，楚粤鲸波几泛槎。有口耻尝楼护膳，无庐肯主瘠环家。悠悠往事休重道，且向青门学种瓜。
归田后连得二子秋官郁君以诗相贺次韵答之·其一
作者：何乔新
朝代：明

垂老㷀㷀每自怜，双雏初乳却欢然。窦家骥凤虽难比，白傅文章幸有传。稍喜阶前瑶草秀，敢誇掌上宝珠圆。山间汤饼无兼味，聊和新诗侑庆筵。
归田后连得二子秋官郁君以诗相贺次韵答之·其二
作者：何乔新
朝代：明

静倚松窗感物华，平生踪迹半天涯。蜀秦鸟道频驰传，楚粤鲸波几泛槎。有口耻尝楼护膳，无庐肯主瘠环家。悠悠往事休重道，且向青门学种瓜。
归田述怀
作者：何乔新
朝代：明

谢病离天仗，山田自垦荒。蛙声占水旱，鸡骨卜灾祥。春酿黄柑美，晨羹紫蕨香。閒居多乐事，洗砚写新章。
录村妪言
作者：何乔新
朝代：明

卖却娇儿换豆归，岂知种豆尽为萁。空令骨肉东西散，不得杯羹疗母饥。
录村氓语
作者：何乔新
朝代：明

大儿前岁死银坑，弱子而今又出征。但愿使君平黠寇，老氓从此乐农耕。行营昨夜运粮回，今日还差送甲来。道路奔驰何日已，石田强半是蒿莱。
录村氓语·其一
作者：何乔新
朝代：明

大儿前岁死银坑，弱子而今又出征。但愿使君平黠寇，老氓从此乐农耕。
录村氓语·其二
作者：何乔新
朝代：明

行营昨夜运粮回，今日还差送甲来。道路奔驰何日已，石田强半是蒿莱。
录襄邓民言
作者：何乔新
朝代：明

一檄贤于十万兵，西南赤子荷更生。雄词谁似元夫子，重与磨崖颂圣明。襄阳行遍到南阳，劳徕宁辞去路长。刁斗不惊鸡犬静，村居处处乐耕桑。总戎往岁驻荆襄，黄口呱呱泣路傍。今日欢然骑竹马，拦街歌舞迓都堂。白茅覆屋竹编篱，斫得生柴给晓炊。妇子熙熙还感叹，于今始得免流移。绿林兵散瘴烟清，归买山田自力耕。荞麦收来村酿熟，家家歌吹颂皇明。荒山寒谷停车处，慰问丁宁出至情。白叟黄童俱感泣，不图今日睹升平。玉节光临汉水湄，残民喜极更成悲。岘山何用铭遗爱，千载斯人口是碑。
录襄邓民言·其一
作者：何乔新
朝代：明

一檄贤于十万兵，西南赤子荷更生。雄词谁似元夫子，重与磨崖颂圣明。
录襄邓民言·其七
作者：何乔新
朝代：明

玉节光临汉水湄，残民喜极更成悲。岘山何用铭遗爱，千载斯人口是碑。
录襄邓民言·其三
作者：何乔新
朝代：明

总戎往岁驻荆襄，黄口呱呱泣路傍。今日欢然骑竹马，拦街歌舞迓都堂。
录襄邓民言·其二
作者：何乔新
朝代：明

襄阳行遍到南阳，劳徕宁辞去路长。刁斗不惊鸡犬静，村居处处乐耕桑。
录襄邓民言·其五
作者：何乔新
朝代：明

绿林兵散瘴烟清，归买山田自力耕。荞麦收来村酿熟，家家歌吹颂皇明。
录襄邓民言·其六
作者：何乔新
朝代：明

荒山寒谷停车处，慰问丁宁出至情。白叟黄童俱感泣，不图今日睹升平。
录襄邓民言·其四
作者：何乔新
朝代：明

白茅覆屋竹编篱，斫得生柴给晓炊。妇子熙熙还感叹，于今始得免流移。
忆汳台竹偶成
作者：何乔新
朝代：明

汳水当年总宪时，翛翛半亩雪霜枝。别来久断平安信，劲节清风又属谁。
恩荣宴又次学士李公韵
作者：何乔新
朝代：明

籥翟当庭奏乐频，琼林锡宴际芳辰。槐阴绿映伶官服，花气香飘舞佾巾。淳酎润含仙掌露，欢声散作帝台春。英声感激争相勉，誓秉忠贞敢爱身。
戏綵图
作者：何乔新
朝代：明

雪花缤纷堕云端，银烛飞光消嫩寒。华堂箫鼓庆初度，仙軿缥缈来青鸾。九十慈帏七十子，此乐人间能有几。子兮有子孙有孙，玉树琼芝纷旖旎。曾孙调锦瑟，玄孙进瑶觞。阿儿种种发如雪，斑衣起舞何蹡蹡。一门慈孝谁能并，况复诗书流泽盛。天公剪水作琼花，散作华筵表祥庆。綵衣舞兮日正长，庞眉一笑回春阳。蟠桃千岁正堪摘，碧实累累清露香。綵衣舞兮日将暮，儿心一喜还一惧。安得长绳万丈馀，系彼金乌莫飞去。
拟唐人送宫人入道诗
作者：何乔新
朝代：明

金屋蹉跎雪满颠，官家有诏许求仙。夜眠不作湘云梦，晓讽应忘璧月篇。好共采鸾游漭沆，休教飞燕妒婵娟。碧桃花底吹笙处，犹似承恩侍御筵。仙袂飘飘出汉宫，从今罢听景阳钟。肯题红叶传幽怨，祗炼黄芽驻旧容。上苑昔年春斗草，空坛此际夜依松。白头阿监遥相忆，知在蓬山第几重。霞裾廿载侍昭阳，喜逐飞琼事紫皇。尘梦已知殊鹤梦，道妆应觉胜宫妆。朝真晓步瑶池月，捣药宵分玉杵霜。料得未忘恩顾厚，丹成还拟献君王。
拟唐人送宫人入道诗·其一
作者：何乔新
朝代：明

金屋蹉跎雪满颠，官家有诏许求仙。夜眠不作湘云梦，晓讽应忘璧月篇。好共采鸾游漭沆，休教飞燕妒婵娟。碧桃花底吹笙处，犹似承恩侍御筵。
拟唐人送宫人入道诗·其三
作者：何乔新
朝代：明

霞裾廿载侍昭阳，喜逐飞琼事紫皇。尘梦已知殊鹤梦，道妆应觉胜宫妆。朝真晓步瑶池月，捣药宵分玉杵霜。料得未忘恩顾厚，丹成还拟献君王。
拟唐人送宫人入道诗·其二
作者：何乔新
朝代：明

仙袂飘飘出汉宫，从今罢听景阳钟。肯题红叶传幽怨，祗炼黄芽驻旧容。上苑昔年春斗草，空坛此际夜依松。白头阿监遥相忆，知在蓬山第几重。
拟送状元归毕姻
作者：何乔新
朝代：明

恩荣醉罢曲江春，又咏桃夭出紫宸。奠雁正当鸣雁候，乘龙元是化龙人。金莲影晃银屏晓，御酒香浮翠杓新。莫恋洞房鸳梦好，早归凤阁掌丝纶。
挽严郎中宪母
作者：何乔新
朝代：明

窈窕名家媛，闺门蔼德音。采蘋共妇道，断织感夫心。恪孝尊章重，谦慈娣似钦。凤雏嗟未长，鸾影怅先沉。芳草埋珠佩，浮埃掩绣衾。庭萱凄晓露，原柏锁秋阴。懿德生前著，恩波没后深。凤冠峨夏翟，龙诰湿泥金。啼鸟悲春槛，愁云起暮岑。贤郎肠断处，风急树萧森。
挽会稽陶怀祖父母
作者：何乔新
朝代：明

偕老世应少，偕贤古亦稀。鹿门方共隐，凤效忽同归。窗月窥残帙，庭螀泣断机。孝孙今令伯，清泪不胜挥。
挽卢都御史睿
作者：何乔新
朝代：明

玉帐牙旗镇北陲，功成归老谷川湄。崇勋曾沐当朝眷，清节还令后世思。绿野堂空云黯黯，青门瓜老草离离。坟前石马嘶风雨，犹似榆关破敌时。
挽大理卿王公宇
作者：何乔新
朝代：明

正气钟河岳，芳声蔼搢绅。民歌清白吏，国重老成人。素蕴嗟方展，清标怅永沦。寒飔吹画翣，行道共沾巾。相阀槐堂远，儒宗洛学优。文宜摛睿藻，材足赞皇猷。旧舍甘棠老，新茔宿草秋。清名知不朽，高碣照林丘。
挽大理卿王公宇·其一
作者：何乔新
朝代：明

正气钟河岳，芳声蔼搢绅。民歌清白吏，国重老成人。素蕴嗟方展，清标怅永沦。寒飔吹画翣，行道共沾巾。
挽大理卿王公宇·其二
作者：何乔新
朝代：明

相阀槐堂远，儒宗洛学优。文宜摛睿藻，材足赞皇猷。旧舍甘棠老，新茔宿草秋。清名知不朽，高碣照林丘。
挽太保金公
作者：何乔新
朝代：明

台星夜陨哲人萎，哀动朝绅泪暗垂。补衮每闻禆圣治，安边频见董王师。堂堂遗像归图画，赫赫元勋照鼎彝。千载芳名知不朽，何须更索说之碑。忆昔先公秉国钧，与公情谊最相亲。子明举相惟平仲，君实论交重景仁。辽鹤不归淮浦月，蜀鹃又怨楚山春。不才为勒碑阴记，哀些歌残泪满巾。
挽太保金公·其一
作者：何乔新
朝代：明

台星夜陨哲人萎，哀动朝绅泪暗垂。补衮每闻禆圣治，安边频见董王师。堂堂遗像归图画，赫赫元勋照鼎彝。千载芳名知不朽，何须更索说之碑。
挽太保金公·其二
作者：何乔新
朝代：明

忆昔先公秉国钧，与公情谊最相亲。子明举相惟平仲，君实论交重景仁。辽鹤不归淮浦月，蜀鹃又怨楚山春。不才为勒碑阴记，哀些歌残泪满巾。
挽孟侍郎鉴
作者：何乔新
朝代：明

华胄承驺鲁，宏才迈俊英。麟经曾擅业，虎榜蚤登名。英荡风声远，黄门地位清。含香趋琐闼，拥笏导霓旌。奏对承殊渥，超迁位列卿。朔方劳转饷，南海藉治兵。区脱狼烟息，沧溟蜃雾晴。赐归蒙圣眷，徵起惬舆情。勋业追先哲，威仪式后生。白鸡俄入梦，黄阁竟辞荣。当宁嗟杨绾，同朝惜孔明。芳声垂汗简，懋绩纪桓楹。旧业荒烟暝，新阡宿草萦。临风歌楚些，悽怆泪沾缨。
挽张贡士纪
作者：何乔新
朝代：明

之子南州彦，观光到日边。未承黄屋问，遽作赤城仙。尘暗呈亲卷，云寒坐客毡。阿咸扶旅榇，归路泪潸然。
挽徐佥宪父母
作者：何乔新
朝代：明

澄潭嘉遁处，云树蔼幽居。岁歉频捐粟，邻争每赴闾。春归云榻冷，月落夜台虚。竁刻中郎笔，文光照故墟。静庄钟懿质，窈窕播徽音。象揥无娇习，熊丸见苦心。断机蛛缀密，荒砌藓痕深。绣豸焚黄日，愁听陟屺吟。
挽徐佥宪父母·其一
作者：何乔新
朝代：明

澄潭嘉遁处，云树蔼幽居。岁歉频捐粟，邻争每赴闾。春归云榻冷，月落夜台虚。竁刻中郎笔，文光照故墟。
挽徐佥宪父母·其二
作者：何乔新
朝代：明

静庄钟懿质，窈窕播徽音。象揥无娇习，熊丸见苦心。断机蛛缀密，荒砌藓痕深。绣豸焚黄日，愁听陟屺吟。
挽徐编修父
作者：何乔新
朝代：明

玄洲别却向壶洲，祗住人间六十秋。尘满小窗飞脉望，云深旧隐噭钩辀。墨花零落来禽帖，烟树凄迷放鹤楼。馀庆绵绵知不已，凤毛今在凤池头。
挽德安张都宪瓒
作者：何乔新
朝代：明

黄鹤矶头醉别筵，别来云树两茫然。才闻奏对趋三殿，忽讶音容隔九泉。衰草晚烟平寇垒，长堤春水饷兵船。欲寻斧屋涢川曲，鼓子花残落照边。
挽李谏议柰词
作者：何乔新
朝代：明

赞政薇垣际盛时，萧萧短发欲成丝。归装偏沐贤藩宠，荐剡曾蒙太宰知。夜月槐柯俄入梦，秋风薤露忽兴悲。翠珉谁与铭遗德，千古无惭有道碑。
挽段节妇
作者：何乔新
朝代：明

结发事君子，燕婉期百年。宁知赋命薄，中道失所天。应门既无童，负郭靡有田。呱呱儿在褓，讵敢觊成全。岁晏衣未制，午过突无烟。蹇修倏来顾，巧语何便便。谓言柏舟诗，宁胜凯风篇。殉节空自苦，饥寒竟谁怜。妇闻气填膺，几欲奋其拳。妾心虽匪石，比石似更坚。贞松挺寒翠，忍使柔蔓缠。蹇脩惭且走，舌缩词莫宣。苦节益自励，之死矢靡愆。梧桐秋月冷，照我影娟娟。岂无忘忧草，对之不开颜。天道信靡忒，子壮孙益贤。日月迅如矢，霜华倏盈颠。奄忽厌荣养，城南起新阡。孙今振脩翼，虞廷日蹁跹。追思重闱志，清泪长潸然。不羡双乌绰楔树门前，不羡五花锦诰来日边。但愿太史纪贞烈，耿耿徽音百世传。
挽王都宪
作者：何乔新
朝代：明

汉口当年醉别卮，岂知嘉会更无期。玉关已喜生前入，汗简空垂没后思。夜月柳营笳吹断，秋风蒿里铎声悲。白茅藉饭无由致，南望章江泪满颐。
挽高时旭
作者：何乔新
朝代：明

蚤负青云器，才华众所怜。终童徒有志，贾傅却无年。宿草迷孤垄，浮埃掩素弦。凤雏今已长，振羽五云边。
挽鲍黄门辉词
作者：何乔新
朝代：明

万里从龙狩北荒，尘沙猎猎塞云黄。自挥宝剑长驱虎，忍向穹庐学射獐。清血凄凄成碧草，精忠耿耿凛秋霜。九原若遇冯长乐，应愧当年拜德光。落日风吹战血腥，黑云惨澹压边城。祗知大义千钧重，直视微躯一羽轻。死去无惭周富子，生还不似汉苏卿。英魂不共阴飙散，愿化欃枪堕敌营。
挽鲍黄门辉词·其一
作者：何乔新
朝代：明

万里从龙狩北荒，尘沙猎猎塞云黄。自挥宝剑长驱虎，忍向穹庐学射獐。清血凄凄成碧草，精忠耿耿凛秋霜。九原若遇冯长乐，应愧当年拜德光。
挽鲍黄门辉词·其二
作者：何乔新
朝代：明

落日风吹战血腥，黑云惨澹压边城。祗知大义千钧重，直视微躯一羽轻。死去无惭周富子，生还不似汉苏卿。英魂不共阴飙散，愿化欃枪堕敌营。
播州夜闻子规有感
作者：何乔新
朝代：明

命堕殊方一羽轻，更怜十口住都城。播江此夜闻啼鴂，泪湿寒衾梦不成。
播州行台偶书
作者：何乔新
朝代：明

万里驰驱到夜郎，亲承紫诏谕殊方。欲持清白光先训，敢毁廉隅负圣皇。琴鹤不教随使骑，金珠况肯入行装。宾朋试解悭囊看，祗有新诗十数章。
文华殿读卷次司马马公韵
作者：何乔新
朝代：明

彤楼日转漏频催，献策咸推贾董才。吾道喜同文运泰，圣颜还为直言开。儒臣捧卷来深殿，常侍濡毫近上台。日晏传宣催赐宴，五云高处醉金杯。
斋居对雨怀惟孝
作者：何乔新
朝代：明

空庭洒飞雨，花树凉萧萧。端居倦佔毕，隐几不自聊。念我同袍友，暌违忽连朝。官曹咫尺地，邈若千里遥。清觞怅独酌，玄理孰与昭。含情无枯桐，弦急思转焦。何当化双鹄，联翮凌层霄。瑶台双灵鸟，文采何葳蕤。萧韶感清梦，飞下丹山陲。鸣声殷笙磬，群喙徒哑咿。鹓鸿苦相妒，况此鸦与䲭。栖息每非所，羽毛日摧萎。愿言共高举，结巢碧梧枝。养此五采翎，远彼百鸟嗤。
斋居对雨怀惟孝·其一
作者：何乔新
朝代：明

空庭洒飞雨，花树凉萧萧。端居倦佔毕，隐几不自聊。念我同袍友，暌违忽连朝。官曹咫尺地，邈若千里遥。清觞怅独酌，玄理孰与昭。含情无枯桐，弦急思转焦。何当化双鹄，联翮凌层霄。
斋居对雨怀惟孝·其二
作者：何乔新
朝代：明

瑶台双灵鸟，文采何葳蕤。萧韶感清梦，飞下丹山陲。鸣声殷笙磬，群喙徒哑咿。鹓鸿苦相妒，况此鸦与䲭。栖息每非所，羽毛日摧萎。愿言共高举，结巢碧梧枝。养此五采翎，远彼百鸟嗤。
斋居赐蜜饵
作者：何乔新
朝代：明

金盘蜜饵出彤庭，天语丁宁赐列卿。宋室凤团宁擅美，楚宫椒糈浪驰名。香甘方士青精饭，润滑仙家紫石英。衰朽自惭无补报，载歌天保祝皇明。
无题和李商隐韵
作者：何乔新
朝代：明

风软耶溪荡綵舟，兰桡桂楫漫夷犹。鹊桥露冷来何暮，凤吹云深逝莫留。琼岛碧桃偏向暖，瑶台琪树不禁秋。相如莫奏长门赋，且听闺人咏白头。户外羊车久绝踪，绣衾辗转听晨钟。心知柳絮飞无定，愁似香云淡后浓。春水洲边吟杜若，秋风江上采芙蓉。梦魂不怕湘江远，飞绕巫山紫翠重。绮窗香透桂花风，梦绕披香别殿东。仙岛不容嬴使到，天河宁许汉槎通。长蛾锁恨微颦翠，娇靥伤春浅晕红。怊怅别来憔悴甚，镜中己见鬓如蓬。缓步西厢待月来，笑声何处殷春雷。楼中盼盼啼偏苦，画里真真唤不回。鼓罢冰弦添别恨，织成锦字惜多才。妾身浑似庭前草，几度东风几度灰。薄命情知终爱难，更堪弱质易摧残。云凝楚岫魂应断，雨洒湘筠泪未乾。午睡最怜鸳被暖，夜吟漏觉魫窗寒。新愁旧恨凭谁诉，自展回文拥髻看。碧海浟浟样桂舟，瀛洲咫尺且夷犹。龙膏每共方平宴，鹤驾曾为子晋留。若木云消蓬阙晓，榆花露冷蕊宫秋。醯鸡起灭氛埃里，惆怅浮生浪白头。弭节方壶访旧踪，云璈迭奏和华钟。赤城春晓霞光薄，玄圃秋阴露气浓。剪剪绿衣纫薜荔，翛翛清佩制芙蓉。沧波不阻三山路，浪说三山隔万重。独跨云鹏溯晓风，扶摇直渡弱流东。采鸾去后音容杳，青鸟来时信息通。瑶草葱茸春雨绿，丹光隐映晓霞红。浮沉欲海知多少，頫视真如一断蓬。绛节蓉旌缥缈来，灵鼗灵鼓响如雷。飙轮低拂扶桑度，羽驾高凌桂树回。肉食未传餐玉诀，蓬心岂是驭风才。谁能久视层霄上，还向昆明认劫灰。蓬峤迢迢去路难，东风又见碧桃残。云生瑶圃春常润，露堕金茎昼未乾。琼宇凝神香雾暖，石坛礼斗玉声寒。慇勤寄语求仙侣，河上灵筌仔细看。
无题和李商隐韵·其一
作者：何乔新
朝代：明

风软耶溪荡綵舟，兰桡桂楫漫夷犹。鹊桥露冷来何暮，凤吹云深逝莫留。琼岛碧桃偏向暖，瑶台琪树不禁秋。相如莫奏长门赋，且听闺人咏白头。
无题和李商隐韵·其七
作者：何乔新
朝代：明

弭节方壶访旧踪，云璈迭奏和华钟。赤城春晓霞光薄，玄圃秋阴露气浓。剪剪绿衣纫薜荔，翛翛清佩制芙蓉。沧波不阻三山路，浪说三山隔万重。
无题和李商隐韵·其三
作者：何乔新
朝代：明

绮窗香透桂花风，梦绕披香别殿东。仙岛不容嬴使到，天河宁许汉槎通。长蛾锁恨微颦翠，娇靥伤春浅晕红。怊怅别来憔悴甚，镜中己见鬓如蓬。
无题和李商隐韵·其九
作者：何乔新
朝代：明

绛节蓉旌缥缈来，灵鼗灵鼓响如雷。飙轮低拂扶桑度，羽驾高凌桂树回。肉食未传餐玉诀，蓬心岂是驭风才。谁能久视层霄上，还向昆明认劫灰。
无题和李商隐韵·其二
作者：何乔新
朝代：明

户外羊车久绝踪，绣衾辗转听晨钟。心知柳絮飞无定，愁似香云淡后浓。春水洲边吟杜若，秋风江上采芙蓉。梦魂不怕湘江远，飞绕巫山紫翠重。
无题和李商隐韵·其五
作者：何乔新
朝代：明

薄命情知终爱难，更堪弱质易摧残。云凝楚岫魂应断，雨洒湘筠泪未乾。午睡最怜鸳被暖，夜吟漏觉魫窗寒。新愁旧恨凭谁诉，自展回文拥髻看。
无题和李商隐韵·其八
作者：何乔新
朝代：明

独跨云鹏溯晓风，扶摇直渡弱流东。采鸾去后音容杳，青鸟来时信息通。瑶草葱茸春雨绿，丹光隐映晓霞红。浮沉欲海知多少，頫视真如一断蓬。
无题和李商隐韵·其六
作者：何乔新
朝代：明

碧海浟浟样桂舟，瀛洲咫尺且夷犹。龙膏每共方平宴，鹤驾曾为子晋留。若木云消蓬阙晓，榆花露冷蕊宫秋。醯鸡起灭氛埃里，惆怅浮生浪白头。
无题和李商隐韵·其十
作者：何乔新
朝代：明

蓬峤迢迢去路难，东风又见碧桃残。云生瑶圃春常润，露堕金茎昼未乾。琼宇凝神香雾暖，石坛礼斗玉声寒。慇勤寄语求仙侣，河上灵筌仔细看。
无题和李商隐韵·其四
作者：何乔新
朝代：明

缓步西厢待月来，笑声何处殷春雷。楼中盼盼啼偏苦，画里真真唤不回。鼓罢冰弦添别恨，织成锦字惜多才。妾身浑似庭前草，几度东风几度灰。
早朝听誓戒
作者：何乔新
朝代：明

彤楼钟动万鸦飞，玉佩珊珊向禁闱。银烛影摇温室树，宝炉香拂侍臣衣。鸿胪传制依黄道，禁旅鸣鞘拱紫微。朝罢从容归陋院，喜看旭日散晴辉。
明妃曲
作者：何乔新
朝代：明

宁胡阏氏汉宫女，为国和亲嫁骄虏。毡车轧轧向阴山，回首长安泪如雨。黄沙白草路漫漫，萧瑟惊飙彻骨寒。万缕幽怀共谁语，鹍弦弹罢泪阑干。身轻岂不如飞燕，十年不睹君王面。姿态未必惭子夫，更衣不得承欢娱。妾命薄，妾自嗟。承恩元不在绝色，辜负春风满面花。寄声良娣与昭仪，莫惜黄金贿画师。昭阳隆宠系图绘，冠世姿容谁得知。
春晖堂为周冬官赋
作者：何乔新
朝代：明

春旸丽晴颢，百卉含和泽。离离堂下草，乘时泛轻碧。念兹茂以荣，允籍春睴力。春晖岂望报，草心自罔极。婉彼周家母，顾复心尤剧。子今茂且贤，亨衢振脩翮。貤恩攽命书，亦既昭淑德。母发日种种，子心恒恻恻。岂无膻与芗，亦有琴与瑟。虽能养口体，未足供子职。常恐驶景流，岁月忽复易。高堂揭华扁，睿藻何舄奕。愿同堂北萱，长使慈心怿。
晋阳怀古 其一 怀卜子夏
作者：何乔新
朝代：明

龙门崇且秀，间气钟名贤。卓哉卜氏子，允为群彦先。讲道师元圣，颜冉同周旋。序诗发微旨，传易探幽玄。岂惟富文学，垂训多格言。悠悠千载下，斧屋尚岿然。我欲薙荒秽，采蘋荐寒泉。九原如可作，愿言为执鞭。
晋阳怀古 其七 怀裴晋公
作者：何乔新
朝代：明

淮西有猘犬，狂吠何狺狺。庙谟方致讨，噬齧及四邻。晋公秉旄钺，出顿激水滨。铁骑既萧萧，檀车亦辚辚。颜愬争效捷，古通敢逡巡。元凶卒就戮，宠锡何来频。归朝赞大猷，谠论常訚訚。青蝇纷来集，皇甫亦何人。奉身归绿野，诗酒陶吾真。列阃仰旧德，四朝推宗臣。高步姚宋后，谁能继芳尘。我歌平淮雅，清泪欲沾巾。
晋阳怀古 其三 怀关寿亭
作者：何乔新
朝代：明

黄星烂长空，汉社倏已屋。高皇有贤孙，慷慨志恢复。桓桓寿亭侯，佐佑共驰逐。紫髯劲如铁，面色类赪玉。破操遂收荆，虏璋载开蜀。襄樊陈鱼丽，黠寇势日蹙。天意不可回，临沮竟颠覆。生为万夫雄，死义不为辱。英爽原不亡，鞭霆驾云毂。至今海宇中，馈奠竞尸祝。嘉殽荐羔豚，桂醑清且馥。吕蒙今何如，馁鬼啾啾哭。
晋阳怀古 其九 怀司马温公
作者：何乔新
朝代：明

瑶台何巍巍，涑水亦瀰瀰。我公独何之，空堂遗剑履。念昔熙宁初，事事稽周礼。新法纷如毛，旧基寖以圮。公时居洛师，容与花竹里。朝披嵩阜云，夕钓伊川水。宣仁始临朝，翻然为时起。惓惓抚疮痍，汲汲除莠秕。坐令憔悴民，复见雍熙理。胡为厌氛浊，溘然骑箕尾。忠清与粹德，令闻传不已。嗟予生已晚，高山夙仰止。稽首遗像前，酌泉荐芳芷。
晋阳怀古 其二 怀郭林宗
作者：何乔新
朝代：明

炎光日以曀，群阉弄王纲。忠贤弃野泽，憸狡登岩廊。李范秉清论，侃侃扶天常。岂知稽天浸，一苇讵能航。夫子明且哲，允为万夫望。匪夷亦匪惠，相时慎行藏。终然脱奇祸，冥鸿恣高翔。瞻乌止谁屋，感此怀悲伤。中郎发潜德，千载扬休光。
晋阳怀古 其五 怀郭汾阳
作者：何乔新
朝代：明

华清春昼长，羯鼓声方竞。铁骑来渔阳，翠华遽西幸。郭公真雄才，仗钺事戡定。北征扫欃枪，东讨戮枭獍。回鹘请受盟，吐蕃夜奔迸。从容进退间，顺人且安命。奸阉亦革面，洒涕起深敬。汾阳启茅土，宠眷一何盛。安危系一身，夷夏知名姓。中兴多英贤，福履谁能并。茂绩纪汗青，千秋尚辉映。
晋阳怀古 其八 怀文潞公
作者：何乔新
朝代：明

亭亭潞公轩，膴膴翼城县。公昔宰县时，琴觞此游衍。泉石清且幽，芳林亦葱茜。一朝秉钺轴，德望膺殊眷。建储耻言功，被劾不自辨。管钥司北门，旌麾靖东甸。庙堂殊雍容，士庶自欢抃。伟哉社稷臣，百世能几见。平生仰高风，览物增遐眷。典刑邈难觌，俯仰泪如霰。
晋阳怀古 其六 怀阳谏议
作者：何乔新
朝代：明

晴壑凝黛色，寒溪漾澄流。眷昔阳谏议，韬光此夷犹。贤声彻黼座，徵诏来林丘。遂辞鹿豕群，去与鹓鹭游。谓公当謇謇，而公但悠悠。青蝇忽止藩，贤相投荒陬。公乃叩阁争，累疏不自休。精忠贯皎日，劲气凌清秋。白麻不果降，憸佞恚且羞。公殁数百载，士风日以偷。旖旎荃与蕙，兹焉化为茅。朝阳无鸣凤，立仗多骅骝。思公不可见，怅然抱孤忧。
晋阳怀古 其十 怀赵忠简公
作者：何乔新
朝代：明

淮甸狼烟昏，銮舆欲南避。群公奉头窜，肯为宗社计。英英忠简公，谈笑却边骑。六飞一临江，将士争奋励。蕲王既北首，魏公亦南至。敌帅失色归，逆豫亦潜逝。王室再造功，当时谁与二。孽秦忽登庸，力主和戎议。遂令社稷臣，白首投荒裔。妖鳄鼓腥涛，海酋扬赤帜。遗表何琅琅，初心犹不替。公殁才百年，吴宫已芜秽。董泽有遗祠，岁时荐椒荔。骑箕倘来归，怊怅仍增欷。
晋阳怀古 其四 怀文中子
作者：何乔新
朝代：明

洙泗启道统，绵延及孟轲。轲殁圣绪绝，兹道寝以讹。河汾有名儒，志道心靡它。礼乐事探讨，诗书重研磨。董薛与王魏，从游共切磋。上希绍绝绪，下欲障颓波。续经虽云僣，格言亦已多。云何未学士，持论纷诋诃。欲知经世心，东征有遗歌。
晋阳怀古·怀卜子夏
作者：何乔新
朝代：明

龙门崇且秀，间气钟名贤。卓哉卜氏子，允为群彦先。讲道师元圣，颜冉同周旋。序诗发微旨，传易探幽玄。岂惟富文学，垂训多格言。悠悠千载下，斧屋尚岿然。我欲薙荒秽，采蘋荐寒泉。九原如可作，愿言为执鞭。炎光日以曀，群阉弄王纲。忠贤弃野泽，憸狡登岩廊。李范秉清论，侃侃扶天常。岂知稽天浸，一苇讵能航。夫子明且哲，允为万夫望。匪夷亦匪惠，相时慎行藏。终然脱奇祸，冥鸿恣高翔。瞻乌止谁屋，感此怀悲伤。中郎发潜德，千载扬休光。黄星烂长空，汉社倏已屋。高皇有贤孙，慷慨志恢复。桓桓寿亭侯，佐佑共驰逐。紫髯劲如铁，面色类赪玉。破操遂收荆，虏璋载开蜀。襄樊陈鱼丽，黠寇势日蹙。天意不可回，临沮竟颠覆。生为万夫雄，死义不为辱。英爽原不亡，鞭霆驾云毂。至今海宇中，馈奠竞尸祝。嘉殽荐羔豚，桂醑清且馥。吕蒙今何如，馁鬼啾啾哭。洙泗启道统，绵延及孟轲。轲殁圣绪绝，兹道寝以讹。河汾有名儒，志道心靡它。礼乐事探讨，诗书重研磨。董薛与王魏，从游共切磋。上希绍绝绪，下欲障颓波。续经虽云僣，格言亦已多。云何未学士，持论纷诋诃。欲知经世心，东征有遗歌。华清春昼长，羯鼓声方竞。铁骑来渔阳，翠华遽西幸。郭公真雄才，仗钺事戡定。北征扫欃枪，东讨戮枭獍。回鹘请受盟，吐蕃夜奔迸。从容进退间，顺人且安命。奸阉亦革面，洒涕起深敬。汾阳启茅土，宠眷一何盛。安危系一身，夷夏知名姓。中兴多英贤，福履谁能并。茂绩纪汗青，千秋尚辉映。晴壑凝黛色，寒溪漾澄流。眷昔阳谏议，韬光此夷犹。贤声彻黼座，徵诏来林丘。遂辞鹿豕群，去与鹓鹭游。谓公当謇謇，而公但悠悠。青蝇忽止藩，贤相投荒陬。公乃叩阁争，累疏不自休。精忠贯皎日，劲气凌清秋。白麻不果降，憸佞恚且羞。公殁数百载，士风日以偷。旖旎荃与蕙，兹焉化为茅。朝阳无鸣凤，立仗多骅骝。思公不可见，怅然抱孤忧。淮西有猘犬，狂吠何狺狺。庙谟方致讨，噬齧及四邻。晋公秉旄钺，出顿激水滨。铁骑既萧萧，檀车亦辚辚。颜愬争效捷，古通敢逡巡。元凶卒就戮，宠锡何来频。归朝赞大猷，谠论常訚訚。青蝇纷来集，皇甫亦何人。奉身归绿野，诗酒陶吾真。列阃仰旧德，四朝推宗臣。高步姚宋后，谁能继芳尘。我歌平淮雅，清泪欲沾巾。亭亭潞公轩，膴膴翼城县。公昔宰县时，琴觞此游衍。泉石清且幽，芳林亦葱茜。一朝秉钺轴，德望膺殊眷。建储耻言功，被劾不自辨。管钥司北门，旌麾靖东甸。庙堂殊雍容，士庶自欢抃。伟哉社稷臣，百世能几见。平生仰高风，览物增遐眷。典刑邈难觌，俯仰泪如霰。瑶台何巍巍，涑水亦瀰瀰。我公独何之，空堂遗剑履。念昔熙宁初，事事稽周礼。新法纷如毛，旧基寖以圮。公时居洛师，容与花竹里。朝披嵩阜云，夕钓伊川水。宣仁始临朝，翻然为时起。惓惓抚疮痍，汲汲除莠秕。坐令憔悴民，复见雍熙理。胡为厌氛浊，溘然骑箕尾。忠清与粹德，令闻传不已。嗟予生已晚，高山夙仰止。稽首遗像前，酌泉荐芳芷。淮甸狼烟昏，銮舆欲南避。群公奉头窜，肯为宗社计。英英忠简公，谈笑却边骑。六飞一临江，将士争奋励。蕲王既北首，魏公亦南至。敌帅失色归，逆豫亦潜逝。王室再造功，当时谁与二。孽秦忽登庸，力主和戎议。遂令社稷臣，白首投荒裔。妖鳄鼓腥涛，海酋扬赤帜。遗表何琅琅，初心犹不替。公殁才百年，吴宫已芜秽。董泽有遗祠，岁时荐椒荔。骑箕倘来归，怊怅仍增欷。
晋阳途次所见作
作者：何乔新
朝代：明

采采槐牙不满筐，妇姑踞地且同尝。祗愁四月槐牙老，从此贫家又绝粮。阿母前行儿后追，儿追不及哭声悲。祗知各自求生路，肯复回头一顾儿。苜蓿花开松粉飘，贫家生计转萧条。平原处处无牟麦，山鸟休呼婆饼焦。二八了鬟泣路隅，逢人但道乞为奴。岂知富室都悬罄，谁有馀粮养侍姝。县令传言禁食人，谁怜百姓甑生尘。情知醉客非糟彘，且饱饥肠度此春。榆皮细捣昼丁丁，野菜同烝半熟生。幼稚呱呱羸老泣，不知何日见秋成。
晋阳途次所见作·其一
作者：何乔新
朝代：明

采采槐牙不满筐，妇姑踞地且同尝。祗愁四月槐牙老，从此贫家又绝粮。
晋阳途次所见作·其三
作者：何乔新
朝代：明

苜蓿花开松粉飘，贫家生计转萧条。平原处处无牟麦，山鸟休呼婆饼焦。
晋阳途次所见作·其二
作者：何乔新
朝代：明

阿母前行儿后追，儿追不及哭声悲。祗知各自求生路，肯复回头一顾儿。
晋阳途次所见作·其五
作者：何乔新
朝代：明

县令传言禁食人，谁怜百姓甑生尘。情知醉客非糟彘，且饱饥肠度此春。
晋阳途次所见作·其六
作者：何乔新
朝代：明

榆皮细捣昼丁丁，野菜同烝半熟生。幼稚呱呱羸老泣，不知何日见秋成。
晋阳途次所见作·其四
作者：何乔新
朝代：明

二八了鬟泣路隅，逢人但道乞为奴。岂知富室都悬罄，谁有馀粮养侍姝。
景陵书事
作者：何乔新
朝代：明

汉江南汇处，云是古䢵乡。风氏遗封在，茶翁旧井荒。五华飘暖翠，三澨滉晴光。名宦怀仁杰，贤藩忆子良。俗淳民讼简，政峻吏书忙。水国舟为市，渔家苇作樯。春深茭笋美，秋晚稻花香。菱芡充常贡，鱼虾售远商。茅檐晨雾重，莲荡午风凉。犬吠芦汀月，鸡鸣蓼岸霜。凫鹥晴泛泛，葭菼暮苍苍。最爱停舟处，渔歌送夕阳。
景陵书事
作者：何乔新
朝代：明
体裁：古风

汉江南汇处，云是古郧乡。风氏遗封在，茶翁旧井荒。五华飘暖翠，三澨滉晴光。名宦怀仁杰，贤藩忆子良。俗淳民讼简，政峻吏书忙。水国舟为市，渔家苇作樯。春深茭笋美，秋晚稻花香。菱芡充常贡，鱼虾售远商。茅檐晨雾重，莲荡午风凉。犬吠芦汀月，鸡鸣蓼岸霜。凫鹥晴泛泛，葭菼暮苍苍。最爱停舟处，渔歌送夕阳。
有感二首
作者：何乔新
朝代：明

季子相六国，孟轲老于行。悠悠千载下，不知孰重轻。如何当世士，之死竞浮荣。乞墦曾莫耻，醉饱还自矜。岂知妻与妾，惭愤号中庭。冰山何嵯峨，群儿竞依倚。谓若崧华安，岂复忧崩圮。皦日出云端，炎光彻厚地。坚冰泮如淖，群儿竟何恃。叔文柄国时，门下客如市。一朝窜南荒，诸客亦远徙。寄言媚灶者，胡不鉴前轨。
有感二首·其一
作者：何乔新
朝代：明

季子相六国，孟轲老于行。悠悠千载下，不知孰重轻。如何当世士，之死竞浮荣。乞墦曾莫耻，醉饱还自矜。岂知妻与妾，惭愤号中庭。
有感二首·其二
作者：何乔新
朝代：明

冰山何嵯峨，群儿竞依倚。谓若崧华安，岂复忧崩圮。皦日出云端，炎光彻厚地。坚冰泮如淖，群儿竟何恃。叔文柄国时，门下客如市。一朝窜南荒，诸客亦远徙。寄言媚灶者，胡不鉴前轨。
松坡为奉新胡处士赋
作者：何乔新
朝代：明

君不见彭泽门前五株柳，摇曳春光能几久。又不见武陵溪边千树桃，落红凌乱泛寒涛。君家住在楚江曲，五亩芳园数椽屋。园中不种柳与桃，千个长松伴幽独。大枝夭矫凌苍冥，小枝袅娜当檐楹。月明恍见蛟龙斗，风起如闻鸾凤鸣。炎埃不到清如洗，良朋对奕松阴里。樵人偶见苦不识，却疑便是园与绮。斸苓为饵花为酒，不须辟谷求延寿。高风潇洒夐出尘，彭泽武陵曾有否。我亦生平最爱松，梦魂长绕徂徕峰。烦君预扫松间石，迟我来访弹丝桐。
桂山十二章送朱方伯赴陜西
作者：何乔新
朝代：明
体裁：四言诗

桂山巀兮，桂水潏兮。产兹荩臣，邦之杰兮。维此荩臣，允武允文。奋庸中外，厥声沄沄。（一章）乃登贤书，乃践亨衢。乃秉邦宪，乃陈吁谟。龙节斯煌，鹭车载驱。孰荒我锄，孰枯我濡。（二章）炎海之陬，有鸮有蟊。帝命公往，参彼大猷。敷政不絿，是釐是柔。皇泽爰流，恫瘝以瘳。（三章）帝曰良哉，予嘉乃绩。于旬于宣，往佐邦伯。以纠以逖，以弘皇德。内绥群黎，外威北貊。（四章）泾原有骑，敢犯我圉。公董王旅，往禦其侮。龙盾虎韔，载斧其吭。群丑以刘，北鄙载宁。（五章）公有丕绩，皇用宠锡。有廓闽邦，陟公为伯。是怀是抚，公维民父。是训是釐，公维民师。（六章）相彼玉瓒，注兹黄流。温温君子，多祉是遒。天祚公胤，是多贤子。春榜秋台，克趾厥美。（七章）河华千里，维古帝京。皇曰往哉，汝维长城。公拜稽首，宠命维隆。敢竭股肱，之屏之墉。（八章）金城万雉，周汉所营。公往莅之，捍彼朔庭。四国来同，方伯之功。讫其外庸，乃卿乃公。（九章）隼旟熊轼，出次芋原。群公饯之，班以周旋。有鲜有薧，有㮚有枣。方伯燕胥，其鼓考考。（十章）咸阳遗黎，戴公父母。若耋若稚，奔走来迓。秦人之喜，闽人之悲。愿秉钧枢，式弘厥施。（十一章）终南之麓，烟树苍苍。思我公兮，曷日其忘。粤山之椒，停云䨧䨧。公念我兮，毋金玉其音。（十二章）
梦中咏珍珠李
作者：何乔新
朝代：明

天上三珠树，移栽傍玉墀。素花晴蔌蔌，翠实暖离离。不受风埃污，偏承雨露滋。江梅同气味，调鼎岂终遗。
梦萱堂
作者：何乔新
朝代：明

灵萱委秋露，岁月忽已徂。永夜不能寐，念此增烦纡。孝诚既昭格，精意遂潜孚。宛然升北堂，音容欢以愉。酌酒为亲寿，起舞为亲娱。不知梦里逢，但觉愁怀舒。寒鸡俄戒旦，幽明遂殊途。揽衣重悽恻，清泪沾华裾。推窗悄无睹，落月啼林乌。
樊城怀古
作者：何乔新
朝代：明

断垣衰草古樊城，胜国当年此战争。往事已随流水逝，空山犹倚暮云平。幡幢隐隐仁王寺，葭菼萧萧虏将营。登览怅然怀往哲，烝民歌罢不胜情。
次吴原明韵
作者：何乔新
朝代：明

故人寄我锦绷儿，要识淇园烟雨姿。却笑河豚誇绝品，此君真味有谁知。
次文瑞佥宪游鼓山韵
作者：何乔新
朝代：明

灵山何巀嵲，高瞰弱流东。万井喧俱寂，诸天路可通。松云春黯黯，花雨昼濛濛。浴凤池波冷，潜龙石窦空。祇园珠作实，梵刹玉为宫。文物怀先哲，胚胎想化工。叨陪群彦后，并驾此山中。细草承香毂，垂杨系玉骢。沉烟凝瑞霭，宝燄炫晴虹。已喜朋簪盍，还怜意味同。绣衣来上客，华帨侍群童。对奕惭予拙，论文羡子雄。鹤随飞佩舞，花映醉颜红。缘业嗤禅伯，风流仰谢公。诗成鬼神护，何必羡纱笼。
次贰守陈一夔韵
作者：何乔新
朝代：明

归来旴水上，花竹有馀欢。种秫堪为酒，无愁胜作官。知心元不易，经世亦良难。风雨萧萧夜，茅庐卧正安。
武乡怀古
作者：何乔新
朝代：明

武乡古名县，孤城瞰漳水。漳流日奔腾，雉堞半沦圮。居民百馀家，筑室傍山趾。我来赈饥羸，周览临漳涘。石勒城久荒，凄迷暮烟紫。当时逞桀逆，所过生荆杞。襄国既称孤，归来宴乡里。此乡比丰沛，夸谈曾不耻。宁知二纪馀，竟作若敖鬼。荣华讵几时，起没浮沤尔。如何金秺侯，英名照青史。
武宁关书事
作者：何乔新
朝代：明

奉诏远行边，双旌拂锦鞯。阵依鱼丽法，谋用豹韬篇。草满蜚狐塞，沙填饮马泉。功成何所愿，遗像画凌烟。晓度黄花岭，轻裘冒薄寒。笳声惊宿鸟，旗影走长蚖。孤戍烽初暝，阴崖雪未乾。何当擒颉利，奏凯拜金銮。群峰环拱处，巀嵲峙关城。北近戎王垒，南连汉骑营。风高悬旆裂，雪暗冻鼙鸣。试数防边将，谁如李北平。鸟道萦孤嶂，潼函未足多。马肥秋出猎，士饱夜闻歌。杀气浮朱戟，寒光晃玉珂。先声闻漠北，塞骑自投戈。
武宁关书事·其一
作者：何乔新
朝代：明

奉诏远行边，双旌拂锦鞯。阵依鱼丽法，谋用豹韬篇。草满蜚狐塞，沙填饮马泉。功成何所愿，遗像画凌烟。
武宁关书事·其三
作者：何乔新
朝代：明

群峰环拱处，巀嵲峙关城。北近戎王垒，南连汉骑营。风高悬旆裂，雪暗冻鼙鸣。试数防边将，谁如李北平。